cyanic-selkie/wikianc huggingface dataset:
കിസ്‍കുൻസാഗ് ദേശീയോദ്യാനം
കിസ്‍കുൻസാഗ് ദേശീയോദ്യാനം (ഹംഗേറിയൻ: Kiskunsági Nemzeti Park) ഡാന്യൂബ്-ടിസ്സ ഇൻറർഫ്ളുവിൽ സ്ഥിതിചെയ്യുന്ന ഒരു ദേശീയോദ്യാനമാണ്. പ്രധാനമായും ഇത് ഹംഗറിയിലെ ബാസ്ക്-കിസ്കുൻ കൗണ്ടി യിലാണ് സ്ഥിതിചെയ്യുന്നത്. 1975 ൽ രൂപീകരിക്കപ്പെട്ട ഈ ദേശീയോദ്യനം, യുനെസ്കോ ഒരു ജൈവ സംരക്ഷണ റിസർവ്വായി പ്രഖ്യാപിച്ചു. 570 ചതുരശ്ര കിലോമീറ്റർ ഭൂതല വിസ്തൃതിയുള്ള ഈ ദേശീയോദ്യാനം, ഗ്രേറ്റ് ഹംഗേറിയൻ സമതലത്തിലെ ലിറ്റിൽ കുമാനിയ (കിസ്‍കുൻസാഗ്) പ്രദേശത്ത് വ്യാപിച്ചു കിടക്കുന്നു.ഇത് ഒരൊറ്റ പ്രദേശമല്ല, മേഖലയിലാകമാനം ചിതറിക്കിടക്കുന്ന ബന്ധമറ്റ ഏഴ് യൂണിറ്റുകളാണ് ദേശീയോദ്യാനത്തിൽ ഉൾപ്പെട്ടിരിക്കുന്നത്.
അവലംബം
വർഗ്ഗം:ഹംഗറിയിലെ ദേശീയോദ്യാനങ്ങൾ
അരൂക്കുറ്റി ഗ്രാമപഞ്ചായത്ത്
ആലപ്പുഴ ജില്ലയിലെ ചേർത്തല താലൂക്കിൽ തൈക്കാട്ടുശ്ശേരി ബ്ളോക്കിൽ ഉൾപ്പെടുന്ന 11.10 ചതുരശ്രകിലോമീറ്റർ വിസ്തൃതിയുള്ള ഗ്രാമപഞ്ചായത്താണ് അരൂക്കുറ്റി ഗ്രാമപഞ്ചായത്ത്.
അരൂക്കുറ്റിയുടെ വിശദമായ ചരിത്രം 2012ൽ പുറത്തിറങ്ങിയ എൻ്റെ ഗ്രാമം അരൂക്കുറ്റി  എന്ന ഡോക്യുമെന്ററിയിൽ ലഭ്യമാണ് മറ്റത്തിൽ ഭാഗം സ്‌കൂളിലെ ചരിത്രാധ്യാപകനായ ബിജു എസ് ചെട്ടുകാട് ആണ് ഇതിൻ്റെ ഗവേഷണവും സംവിധാനവും
കാല കച്ചാ ഗ്യാങ്
ഇന്ത്യയിലെ പഞ്ചാബ് സംസ്ഥാനത്തെ സംഘടിത ക്രിമിനൽ സംഘമാണ് കാല കച്ചാ ഗ്യാങ്. കാലെ കച്ഛേ വാലെ, കാലെ കച്ഛേ ഗ്യാങ് എന്ന പേരിലും ഈ സംഘം അറിയപ്പെടുന്നുണ്ട്. കൊള്ളയും പിടിച്ചു പറിയും നടത്തുന്ന ഈ സംഘം പിടിക്കപ്പെടാതിരിക്കാനായി പോലീസ് യൂണിഫോമോ കറുത്ത അടിവസ്ത്രങ്ങളോ ധരിച്ചാണ് കുറ്റകൃതൃങ്ങൾ നടത്തുന്നത്. ശരീരത്തിൽ ഗ്രീസ് പോലെയുള്ള എണ്ണകൾ തേച്ചാണ് ഇവർ മോഷണം നടത്തുക.
ഇത്തരത്തിലുള്ള നിരവധി സംഘങ്ങൾ പഞ്ചാബിൽ സജീവമാണ്. ഒറ്റപ്പെട്ട സ്ഥലങ്ങളിൽ താമസിക്കുന്ന കുടുംബങ്ങളെയാണ് ഇത്തരം സംഘങ്ങൾ ലക്ഷ്യമിടുന്നത്. ഭീഷണിപ്പെടുത്തിയും കൊള്ളയടിക്കുകയാണ് ഇവരുടെ രീതി.
2014ൽ മൊഹാലി പോലീസ് ഇത്തരം ഒരു സംഘത്തിന്റെ കവർച്ചാ ശ്രമം പരാജയപ്പെടുത്തിയിരുന്നു. ഒരു ഫാക്ടറി കൊള്ളയടിക്കാനുള്ള ശ്രമത്തിനിടെ 12 അംഗ സംഘത്തെ പോലീസ് അറസ്റ്റ് ചെയ്യുകയായിരുന്നു.
സംഭവങ്ങൾ
- 2007 മെയിൽ ഇത്തരം ഒരു സംഘം പഞ്ചാബിലെ ലധോവൽ പ്രദേശത്തെ ഒരു കുടുംബത്തെ ആക്രമിച്ച് രണ്ടു പേരെ ബലാൽസംഗം ചെയ്ത്, സ്വർണാഭരണങ്ങളുമായി കടന്നു കളഞ്ഞു.
- 2007 ജൂണിൽ കാലെ കച്ചേ സംഘം ഒരു കർഷകനെ കൊപ്പെടുത്തി അദ്ദേഹത്തിന്റെ ഭാര്യയുടെ സ്വർണ്ണാഭരണങ്ങൾ തട്ടിയെടുത്തു.
- 2002 ഒക്ടോബർ 3ന് മോഗയിലെ ഒരു മൃഗ ഡോക്ടറേയും രണ്ടു കുടുംബാംഗങ്ങളേയും ആക്രമിച്ച് കൊള്ള നടത്തി.
ഇതുംകൂടി കാണുക
കച്ചാ ബനിയൻ ഗ്യാങ്
അവലംബം
വർഗ്ഗം:സംഘടിത കുറ്റകൃത്യങ്ങൾ ഇന്ത്യയിൽ വർഗ്ഗം:ഏഷ്യയിലെ അധോലോകസംഘങ്ങൾ‎
മണലിപ്പുഴ
കേരളത്തിലെ തൃശ്ശൂരിൽ സ്ഥിതി ചെയ്യുന്ന പീച്ചി വന്യജീവിസങ്കേതത്തിൽ നിന്നാരംഭിയ്ക്കുന്ന പുഴയാണ് മണലിപ്പുഴ. (English: Manali River) ഈ നദി, ചിമ്മിണി വന്യജീവിസങ്കേതത്തിൽ നിന്നുൽഭവിക്കുന്ന കുറുമാലിപ്പുഴയുമായി കൂടിചേർന്ന് ആറാട്ടുപുഴയ്ക്ക് മുമ്പ് കരുവന്നൂർപ്പുഴയായി രൂപപ്പെടുന്നു. പണ്ട് വളരെ സമൃദ്ധമായി ഒഴുകിക്കൊണ്ടിരുന്നു ഈ നദി പിന്നീട് ഈ അടുത്ത കാലം വരെ നാശോന്മുഖമായി കിടന്നിരുന്നു. .
പേരിനു പിന്നിൽ
ഉത്ഭവസ്ഥാനത്തുനിന്നും തെക്കോട്ട് അമ്പതു കിലോമീറ്ററോളം നീളമുള്ള ഈ പുഴക്ക് മലപ്പുറത്തുള്ള മണലിപ്പുഴ (പ്രദേശവുമായി പേരിൽ സാമ്യം ഉണ്ടെങ്കിലും തൃശ്ശൂർ ജില്ലയിലെ പ്രധാനപ്പെട്ട പട്ടണങ്ങളിലൊന്നായ ആമ്പല്ലൂരിന്റെ സമീപ പ്രദേശമായ മണലിയുമായി ബന്ധപ്പെട്ട് കിടക്കുന്നതാണ് ഈ പുഴയുടെ നാമകരണം.
ദുരവസ്ഥ
പൊതുമരാമത്തു നിർമ്മാണങ്ങളുടെ പേരിലുണ്ടായ കയ്യേറ്റങ്ങളും, എക്കലും കുളവാഴകളും, പ്ലാസ്റ്റിക് അടക്കമുള്ള മാലിന്യങ്ങളും ജൈവാവശിഷ്ടങ്ങളുമൊക്കെ പുഴയുടെ വീതി കുറയുന്നതിനും ഒഴുക്കിന്റെ ശക്തി ഇല്ലാതാക്കുന്നതിനും കാരണമായിട്ടുണ്ട്. വർഷക്കാലത്ത് സമീപപ്രദേശങ്ങളിൽ വെള്ളപ്പൊക്കം ഉണ്ടാക്കുന്ന പുഴ, മൺസൂൺ കാലം കഴിഞ്ഞാൽ മൃതാവസ്ഥയിൽ എത്തുന്നു. കൂടാതെ ഈ പ്രദേശങ്ങളിൽ നിലനിന്നിരുന്ന കളിമൺ ഖനനം ഈ പുഴയുടെ ക്ഷയത്തിന് ആക്കംകൂട്ടിയിരുന്നു.
നവീകരണം
ഹരിതകേരളം പദ്ധതിയിലൂടെ മണലിപ്പുഴയുടെ ആറിടങ്ങളെ കേന്ദ്രീകരിച്ച്‌ നവീകരണം നടക്കുകയുണ്ടായി. പായലും ചണ്ടിയും കൈയടക്കിയ മണലിപ്പാലം പരിസരം, കാഴ്ചക്കടവ്, നെന്മണിക്കര നടൂക്കര കടവ്, എറവക്കാട് പമ്പ് ഹൗസ്, ഓടൻചിറ ഷട്ടർ, ആറാട്ടുകടവ് എന്നീ ഭാഗങ്ങളിലാണ് നവീകരണം നടത്തിയത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നദികൾ
പല്ലവി പുരോഹിത്
പല്ലവി പുരോഹിത് മുംബൈയിൽ നിന്നുള്ള ഒരു ഇന്ത്യൻ നടിയാണ്. 2006 മുതൽ നിരവധി ടെലിവിഷൻ പരിപാടികളിലും ടെലിവിഷൻ വാണിജ്യപരസ്യങ്ങളിലും, ഹിന്ദി, മലയാളം സിനിമകളിലും അവർ അഭിനയിച്ചിട്ടുണ്ട്.
ആദ്യകാലജീവിതം
പല്ലവിയുടെ പിതാവ് പാലക്കാട് സ്വദേശിയാണെങ്കിലും അവർ കർണ്ണാടകയിലാണു വളർന്നത്. പല്ലവി തന്റെ ബിസിനസ് മാനേജ്മെൻറ്, ഹോട്ടൽ മാനേജ്മെന്റ് കോഴ്സുകൾ പൂർത്തിയാക്കിയതിനുശേഷം ബെംഗളൂരുവിലെ ഒബറോയി ഹോട്ടലിൽ ജോലിയിൽ പ്രവേശിച്ചു. പിന്നീട് ജോലി ഉപേക്ഷിക്കുകയും അഭിനയ ജീവിതത്തിലേയ്ക്കു തിരിയുകയും ചെയ്തു.
ലോക ചെസ്സ് ചാമ്പ്യൻഷിപ്പ് 2014
2014-ലെ ലോക ചെസ്സ് ചാമ്പ്യനെ കണ്ടെത്താനുള്ള ഫിഡെയുടെ ആഭിമുഖ്യത്തിൽ റഷ്യയിലെ സോച്ചിയിൽ 2014 നവംബർ 7 മുതൽ 28 വരെ നടന്ന മത്സരമാണ് ലോക ചെസ്സ് ചാമ്പ്യൻഷിപ്പ് 2014. നിലവിലെ ചാമ്പ്യനായിരുന്ന മാഗ്നസ് കാൾസണും ഇന്ത്യൻ ഗ്രാൻഡ് മാസ്റ്ററായ വിശ്വനാഥൻ ആനന്ദും തമ്മിലാണ് ഈ മത്സരം നടന്നത്. കാൾസനെ എതിരിടാനുള്ള കളിക്കാരനെ കണ്ടെത്തിയത് രണ്ട് വട്ടമായി നടന്ന റൗണ്ട് റോബിൻ കാൻഡിഡേറ്റ് മത്സരങ്ങളിൽ നിന്നാണ്.
നിശ്ചയിച്ച 12 മത്സരങ്ങളിൽ 11 മത്സരങ്ങൾക്കുള്ളിൽ തന്നെ 6½–4½ എന്ന സ്കോറിന് കാൾസൺ, ആനന്ദിനെ തോൽപ്പിക്കുകയും ലോക ചെസ്സ് ചാമ്പ്യൻ പദവി നിലനിർത്തുകയും ചെയ്തു.
കാൻഡിഡേറ്റ്സ് ടൂർണമെന്റ്
2014-ലെ കാൻഡിഡേറ്റ്സ് ടൂർണമെന്റിലൂടെയാണ് ചലഞ്ചർ (Challenger) എന്നറിയപ്പെടുന്ന എതിരാളിയെ കണ്ടെത്തിയത്. 2014 മാർച്ച് 13 മുതൽ മാർച്ച് 31 വരെ റഷ്യയിലെ ഖാന്റി മാൻസിയ്സ്ക് എന്ന സ്ഥലത്തായിരുന്നു ഈ ടൂർണമെന്റ് നടന്നത്. അതിൽ പങ്കെടുത്തവരുടെ പട്ടിക ചുവടെ കാണാം:
ഈ പരമ്പരയുടെ ആകെ സമ്മാനത്തുക €420,000 ആയിരുന്നു. ഒരേ പോയന്റ് ലഭിക്കുന്ന കളിക്കാർക്ക് സമ്മാനത്തുക പങ്കിട്ടു നൽകി, അത് വീതിക്കാൻ ടൈബ്രേക്കറുകൾ ഉണ്ടായിരുന്നില്ല. ഓരോ സ്ഥാനക്കാരന്റേയും സമ്മാനത്തുക താഴെ പറയും വിധമാണ്:
• 2
ഫലങ്ങൾ
!rowspan="2"| റാങ്ക് !!rowspan="2"| കളിക്കാരൻ !!rowspan="2"| റേറ്റിംഗ് മാർച്ച് 2014 !colspan="2" rowspan="2" |1 (VA) !colspan="2" rowspan="2" |2 (SK) !colspan="2" rowspan="2" |3 (VK) !colspan="2" rowspan="2" |4 (SM) !colspan="2" rowspan="2" |5 (DA) !colspan="2" rowspan="2" |6 (LA) !colspan="2" rowspan="2" |7 (PS) !colspan="2" rowspan="2" |8 (VT) !rowspan="2"| പോയന്റുകൾ !! colspan=2| ടൈബ്രേക്കുകൾ ! നേർക്കുനേർ !! ജയങ്ങൾ!! SB !colspan=3| !width="13px"|W !width="13px"|B !width="13px"|W !width="13px"|B !width="13px"|W !width="13px"|B !width="13px"|W !width="13px"|B !width="13px"|W !width="13px"|B !width="13px"|W !width="13px"|B !width="13px"|W !width="13px"|B !width="13px"|W !width="13px"|B !colspan=4|
കളികളും ഫലങ്ങളും അതത് റൗണ്ട് വരെയുള്ള കളിക്കാരുടെ പോയന്റുകളാണ് ബ്രാക്കറ്റിൽ കൊടുത്തിരിക്കുന്നത്.
ലോക ചെസ്സ് ചാമ്പ്യൻഷിപ്പ്
2014 നവംബർ 7 മുതൽ 28 വരെ, റഷ്യയിലെ സോച്ചിയിൽ ഫിഡെയുടെ ആഭിമുഖ്യത്തിലാണ്, മാഗ്നസ് കാൾസണും വിശ്വനാഥൻ ആനന്ദും തമ്മിലുള്ള ചാമ്പ്യൻഷിപ്പ് മത്സരം നടന്നത്.
മത്സരങ്ങൾ
വെളുത്ത കരു കൊണ്ട് കളിക്കുന്ന കളിക്കാരനെയാണ് ആദ്യമെഴുതുന്നത്.
ഗെയിം 1, ആനന്ദ്–കാൾസൺ, ½–½
തീയതി : 8-11-2014
വെളുപ്പ് : വിശ്വനാഥൻ ആനന്ദ്
കറുപ്പ് : മാഗ്നസ് കാൾസൺ
പ്രാരംഭ നീക്കം : ഗ്ര്വൻഫെൽഡ് പ്രതിരോധം, എക്സ്ചേഞ്ച് വേരിയേഷൻ (ECO D85)
നീക്കങ്ങൾ :
മത്സരഫലം : സമനില
ഗെയിം 2, കാൾസൺ–ആനന്ദ്, 1–0
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
പ്രാരംഭ നീക്കം : റുയ് ലോപസ്, ബെർലിൻ പ്രതിരോധം (ECO C65)
നീക്കങ്ങൾ :
മത്സരഫലം : കാൾസൺ ജയിച്ചു
പോയൻറ് നില : കാൾസൺ - 1½, ആനന്ദ് - ½
ഗെയിം 3, ആനന്ദ്–കാൾസൺ, 1–0
തീയതി : 11-11-2014
കറുപ്പ് : മാഗ്നസ് കാൾസൺ
പ്രാരംഭ നീക്കം : ക്വീൻസ് ഗാംബിറ്റ് നിരസിക്കൽ (ECO D37)
നീക്കങ്ങൾ :
മത്സരഫലം : ആനന്ദ് ജയിച്ചു.
പോയൻറ് നില : കാൾസൺ - 1½, ആനന്ദ് - 1½
ഗെയിം 4, കാൾസൺ–ആനന്ദ്, ½–½
തീയതി : 12-11-2014
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
പ്രാരംഭ നീക്കം : സിസിലിയൻ പ്രതിരോധം / കിംഗ്സ് ഇന്ത്യൻ ആക്രമണം (ECO A07)
മത്സരഫലം : സമനില
പോയൻറ് നില : കാൾസൺ - 2, ആനന്ദ് - 2
ഗെയിം 5, ആനന്ദ്–കാൾസൺ, ½–½
തീയതി : 14-11-2014
വെളുപ്പ് : വിശ്വനാഥൻ ആനന്ദ്
കറുപ്പ് : മാഗ്നസ് കാൾസൺ
പ്രാരംഭ നീക്കം : Queen's Indian Defense (ECO E15)
മത്സരഫലം : സമനില
പോയൻറ് നില : കാൾസൺ - 2½, ആനന്ദ് - 2½
ഗെയിം 6, കാൾസൺ–ആനന്ദ്, 1–0
തീയതി : 15-11-2014
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
മത്സരഫലം : കാൾസൺ ജയിച്ചു
പോയൻറ് നില : കാൾസൺ - 3½, ആനന്ദ് - 2½
ഗെയിം 7, കാൾസൺ–ആനന്ദ്, ½–½
തീയതി : 17-11-2014
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
പ്രാരംഭ നീക്കം : റുയ് ലോപസ്, ബെർലിൻ പ്രതിരോധം (ECO C67)
നീക്കങ്ങൾ :
മത്സരഫലം : സമനില
പോയൻറ് നില : കാൾസൺ - 4, ആനന്ദ് - 3
ഗെയിം 8, ആനന്ദ്–കാൾസൺ, ½–½
കറുപ്പ് : മാഗ്നസ് കാൾസൺ
പ്രാരംഭ നീക്കം : ക്വീൻസ് ഗാംബിറ്റ് നിരസിക്കൽ (ECO D37)
നീക്കങ്ങൾ :
മത്സരഫലം : സമനില
പോയൻറ് നില : കാൾസൺ - 4½, ആനന്ദ് - 3½
ഗെയിം 9, കാൾസൺ–ആനന്ദ്, ½–½
തീയതി : 20-11-2014
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
പ്രാരംഭ നീക്കം : റുയ് ലോപസ്, ബെർലിൻ പ്രതിരോധം (ECO C65)
നീക്കങ്ങൾ :
മത്സരഫലം : സമനില
പോയൻറ് നില : കാൾസൺ - 5, ആനന്ദ് - 4
ഗെയിം 10, ആനന്ദ്–കാൾസൺ, ½–½
തീയതി : 21-11-2014
വെളുപ്പ് : വിശ്വനാഥൻ ആനന്ദ്
കറുപ്പ് : മാഗ്നസ് കാൾസൺ
പ്രാരംഭ നീക്കം : ഗ്ര്വൻഫെൽഡ് പ്രതിരോധം, Russian System (ECO D97)
നീക്കങ്ങൾ :
മത്സരഫലം : സമനില
പോയൻറ് നില : കാൾസൺ - 5½, ആനന്ദ് - 4½
ഗെയിം 11, കാൾസൺ–ആനന്ദ്, 1–0
തീയതി : 23-11-2014
വെളുപ്പ് : മാഗ്നസ് കാൾസൺ
കറുപ്പ് : വിശ്വനാഥൻ ആനന്ദ്
പ്രാരംഭ നീക്കം : റുയ് ലോപസ്, ബെർലിൻ പ്രതിരോധം (ECO C65)
നീക്കങ്ങൾ :
മത്സരഫലം : കാൾസൺ ജയിച്ചു
പോയൻറ് നില : കാൾസൺ - 6½, ആനന്ദ് - 4½
ഈ വിജയത്തോടെ, 6½–4½ എന്ന പോയന്റ് നിലയോടെ മാഗ്നസ് കാൾസൺ, ലോക ചെസ്സ് ചാമ്പ്യൻ പദവി നിലനിർത്തി.
അവലംബം
2014 വർഗ്ഗം:2014 വർഗ്ഗം:സോച്ചി
അരുൺ കുമാർ അരവിന്ദ്
ഒരു മലയാള സിനിമ സംവിധായകനും,നിർമാതാവും എഡിറ്ററുമാണ് അരുൺ കുമാർ അരവിന്ദ്.
സ്റ്റാപെൻഹിൽ ഗാർഡൻസ്
ഇംഗ്ലണ്ടിലെ ബർട്ടൺ-ഓൺ-ട്രെന്റിലെ സ്റ്റാപെൻഹിൽ പരിസരത്തുള്ള ഒരു പാർക്കാണ് സ്റ്റാപെൻഹിൽ ഗാർഡൻസ്. 1933-ൽ പട്ടണത്തിന് സംഭാവന നൽകിയ സ്റ്റാപെൻഹിൽ ഹൗസിന്റെ മുൻ‌ പരിസരവും ഇതിൽ ഉൾപ്പെടുന്നു. കൂടാതെ ട്രെന്റ് നദിയുടെ 1,250 മീറ്റർ (4,100 അടി) നീളത്തിലെ പ്രദേശങ്ങൾ ഔപചാരികമായി നട്ടുപിടിപ്പിച്ച വനഭൂമി, പുൽമേടുകൾ, എന്നിവയും ഉൾപ്പെടുന്നു. "ബർട്ടൺ ലാൻഡ്മാർക്ക്" എന്ന് വിശേഷിപ്പിക്കപ്പെടുന്ന ഒരു വലിയ ഹംസത്തിന്റെ സിമന്റ് ശില്പം പാർക്കിൽ ഉൾപ്പെടുന്നു.
സ്റ്റാപെൻഹിൽ ഹൗസ്
സ്റ്റാപെൻഹിൽ ഗാർഡനിൽ സ്റ്റേപൻഹില്ലിലെ മെയിൻ സ്ട്രീറ്റിൽ സ്ഥിതിചെയ്യുന്ന ഒരു വലിയ വസതിയായ മുൻ സ്റ്റാപെൻഹിൽ ഹൗസ് ഉൾപ്പെടുന്നു. വീട് എച്ച് ആകൃതിയിലുള്ളതും പ്രാഥമികമായി ഇഷ്ടികകൊണ്ടും നിർമ്മിച്ചതുമാണ്. ജനാലകൾക്ക് ചുറ്റും കല്ല് പാകിയിരിക്കുന്നു. 1662-ൽ പുതുതായി അവതരിപ്പിച്ച ചൂളനികുതിയുടെ ഭാഗമായി ഇവിടെ ഒൻപത് ചൂളകളുള്ളതായി രേഖപ്പെടുത്തി. ഗുഡ്‌ജർ കുടുംബത്തിന്റെ ഉടമസ്ഥതയിലായിരുന്നു വീട്. മേരി ഗുഡ്‌ജർ 1923-ൽ ബറോയിലെ ആദ്യത്തെ വനിതാ കൗൺസിലറായി. 1931-ൽ അതിന്റെ ആദ്യത്തെ വനിതാ മേയറായി. മേരിയുടെ മരണത്തെത്തുടർന്ന് അവരുടെ മകൻ ഹെൻ‌റി ഗുഡ്‌ജർ 1933-ൽ അവരുടെ ഓർമ്മയ്ക്കായി വീടും എസ്റ്റേറ്റും പട്ടണത്തിന് നൽകി. 11.7 ഹെക്ടർ സമ്മാനത്തിനോടൊപ്പം ട്രെന്റ് നദിയുടെ തീരത്ത് 1250 മീറ്റർ പൊതു ഉടമസ്ഥതയിലുള്ള ഉദ്യാനഭൂമികൂടി കൂട്ടിചേർത്തു.
പൊതു ഉടമസ്ഥതയിൽ
കൗണ്ടി ബറോ ഓഫ് ബർട്ടൺ ഓൺ ട്രെന്റ്, സ്റ്റാപൻഹിൽ ഹൗസ് പൊളിച്ചുമാറ്റി സൈറ്റിൽ പൂന്തോട്ടങ്ങൾ സ്ഥാപിച്ചു. യഥാർത്ഥ ലേ ഔട്ടിന്റെ ഭൂരിഭാഗവും നിലനിർത്തി. രണ്ട് ബാൻഡ്‌സ്റ്റാൻഡുകളും (ഒന്ന് പൊളിച്ചുമാറ്റി) കുട്ടികളുടെ കളിസ്ഥലവും പിന്നീട് ചേർത്തു. പൂന്തോട്ടങ്ങളിലെ ഒരു സൂര്യഘടികാരം യഥാർത്ഥ വീടിന്റെ സ്ഥലത്തെ അടയാളപ്പെടുത്തുന്നു. ആർച്ചുകളും പൂച്ചട്ടികളാൽ അലങ്കരിച്ചതുമായ സെന്റ് പീറ്റേഴ്സ് പാലം നിർമ്മിക്കാൻ അനുവദിക്കുന്നതിനായി 1985-ൽ ചില സൈറ്റുകൾ നഷ്ടപ്പെട്ടു.
സൈറ്റ് കൂടുതലും വനഭൂമി, പുൽത്തകിടികൾ, കാട്ടു പുൽമേടുകൾ, മരങ്ങളും കുറ്റിച്ചെടികളും, പുഷ്പ കിടക്കകൾ എന്നിവ ഉൾക്കൊള്ളുന്നു. സെന്റ് പീറ്റേഴ്സ് പള്ളിക്കടുത്താണ് ഇതിന്റെ മാതൃകാത്തോട്ടം. നദീതീരത്തുള്ള പടികൾ അരയന്നത്തിന് തീറ്റ നൽകുന്ന സ്ഥലത്തേക്ക് നയിക്കുന്നു. പാർക്കിന് മൂന്ന് ഭാഗങ്ങളുണ്ട്: സ്റ്റാപെൻഹിൽ ഗാർഡൻസ്, സ്റ്റാപെൻഹിൽ ഹോളോസ്, വുഡ്‌ലാന്റ് വാക്ക്. മെയിൻ സ്ട്രീറ്റ്, ഫെറി സ്ട്രീറ്റ്, സ്റ്റാപെൻഹിൽ ഹോളോ എന്നിവിടങ്ങളിൽ കാർ പാർക്കിംഗ് ഏർപ്പെടുത്തിയിട്ടുണ്ട്. കാൽനടയായി സഞ്ചരിക്കാനും അരയന്നങ്ങൾക്ക് ഭക്ഷണം നൽകാനും ഉദ്യാനങ്ങൾ‌ ഉപയോഗിക്കുന്നു.
സെന്റ് പീറ്റേഴ്സ് ബ്രിഡ്ജിന് സമീപം 15 അടി (4.6 മീറ്റർ) വ്യാസമുള്ള ചരിഞ്ഞ പുഷ്പ കിടക്കയ്ക്ക് പകരം 2016-ൽ ഡൈവേഴ്‌സിട്രീ ശിൽപം സ്ഥാപിച്ചു. ലോഹത്തിൽ ഒരു വൃക്ഷത്തെ അനുകരിക്കുന്ന ഈ ശില്പം പ്രാദേശിക സമൂഹങ്ങളെ ചിത്രീകരിക്കാനും ദേശീയ വനത്തിന്റെ (ഇംഗ്ലണ്ട്) ഭാഗമായി പ്രതിഫലിപ്പിക്കാനും ഉദ്ദേശിച്ചുള്ളതാണ്. 2018 ജൂലൈയിൽ പാർക്കിൽ ഒരു സമാധാനവും ആകർഷണീയ ഉദ്യാനവും തുറന്നു. ഇത് ബർട്ടന്റെ വൈവിധ്യത്തെ ആഘോഷിക്കുകയും ഒന്നാം ലോക മഹായുദ്ധത്തിന്റെ അവസാനത്തിന്റെ ശതാബ്ദിയെ അനുസ്മരിക്കുകയും ചെയ്യുന്നു.
ഉപേക്ഷിച്ച നിർദ്ദേശങ്ങൾ
കേന്ദ്രസർക്കാർ ധനസഹായം കുറച്ചതിനെത്തുടർന്ന് ഈസ്റ്റ് സ്റ്റാഫോർഡ്ഷയർ ചെലവ് ചുരുക്കുന്നതിന്റെ ഭാഗമായി 2018-ൽ പൊതു ടോയ്‌ലറ്റുകൾ അടച്ചുപൂട്ടുമെന്ന് ഭീഷണിപ്പെടുത്തി. ഈ പദ്ധതി ഒരു പ്രചാരണത്തിനും നിവേദനത്തിനും പ്രേരിപ്പിക്കുകയും അത് ഉപേക്ഷിക്കാൻ ഒരു കൗൺസിൽ യോഗത്തെ ബോധ്യപ്പെടുത്തുകയും ചെയ്തു.
അരയന്നം
"ബർട്ടൺ ലാൻഡ്മാർക്ക്" എന്ന് വിശേഷിപ്പിക്കപ്പെടുന്ന ഒരു വലിയ അരയന്നത്തിന്റെ കോൺക്രീറ്റ് ശിൽപം ഉൾക്കൊള്ളുന്നതിലൂടെ ഈ പാർക്ക് ശ്രദ്ധേയമാണ്. ഒരു തോട്ടക്കാരനായി പ്രവർത്തിക്കുന്ന ഈ ശില്പം 1953-ൽ ബൊറോ കൗൺസിൽ നിർമ്മിച്ചതാണ്. മത്സരിക്കുന്ന നാല് പ്രതീകങ്ങളിൽ ഏതാണ് ബാധകമെന്ന് അറിയില്ല. ആ വർഷം നടന്ന എലിസബത്ത് II രാജ്ഞിയുടെ കിരീടധാരണവുമായി ഇത് ബന്ധപ്പെട്ടിരിക്കാം. മധ്യകാലഘട്ടം മുതൽ എല്ലാ നിശ്ശബ്ദ അരയന്നങ്ങളെയെല്ലാം രാജാവ് സ്വന്തമാക്കി. ബർട്ടൻ ആബി സ്ഥാപിച്ച സെന്റ് മോഡ്വെൻ ചുറ്റുമുള്ള നാടോടിക്കഥകൾ പാരായണം ചെയ്യുന്ന വർഗ്ഗക്കാർ ആദ്യം ഈ പ്രദേശത്തേക്ക് നിശ്ശബ്ദ അരയന്നങ്ങളെ കൊണ്ടുവന്നുവെന്ന് പറയപ്പെടുന്നു. സെന്റ് പീറ്റേഴ്സ് പള്ളിയുടെ മൈതാനത്ത് ഒരു ബെവിക് സ്വാൻ (ശില്പം പോലെ വളവില്ലാത്ത കഴുത്തുള്ള) കൂടുണ്ടാക്കിയിരുന്നു. 1950 കളുടെ തുടക്കത്തിൽ ഒരു ടൗൺ ബോട്ട് യാർഡിൽ എണ്ണയിൽ പൊതിഞ്ഞ നിലയിൽ ഇതിനെ കണ്ടെത്തിയതിനെത്തുടർന്ന് ഒരു കൗൺസിൽ തോട്ടക്കാരന്റെ സഹായത്തോടെ രക്ഷപ്പെടുത്തിയ ഒരു നിശ്ശബ്ദ അരയന്നം ആണിതെന്ന് സമർത്ഥിക്കുന്നു. ഏതാനും വർഷങ്ങൾക്കുശേഷം മരണമടഞ്ഞ അരയന്നം പാർക്കിനടിയിലോ മറ്റെവിടെയെങ്കിലുമോ അടക്കം ചെയ്തിട്ടുണ്ടെന്ന് പറയപ്പെടുന്നു. അക്കാലത്ത് ബർട്ടൺ പാർക്ക് സൂപ്രണ്ട് തന്റെ സ്റ്റാഫുകളെ പതിവിനുവിപരീതമായി ശൈത്യകാലത്ത് പണിചെയ്യാൻ ആഗ്രഹിച്ചിരുന്നു. ശിൽപനിർമ്മാണത്തിനായി അവരെ നിയോഗിച്ചു. അതിന്റെ ചിറകുകളും അടിത്തറയും പുനഃരുപയോഗം ചെയ്ത ഇഷ്ടികകളാണ്. ഭാഗികമായി ചിക്കൻ വയർ ഉപയോഗിച്ച് ബന്ധിപ്പിച്ചിരിക്കുന്നു. തുടർന്ന് മോർട്ടാർ രീതിയിലുള്ള കൊത്തുപണി ഉപയോഗിച്ച് ചെയ്തിരിക്കുന്നു. കൗൺസിലിന്റെ റോഡ് ഡിപ്പാർട്ട്‌മെന്റിൽ നിന്ന് ലഭിച്ച ഒരു റീബാർ സപ്പോർട്ടിന് ചുറ്റും കഴുത്ത് രൂപപ്പെട്ടു. ടൗണിലെ വൂൾവർത്ത് ഔട്ട്‌ലെറ്റിൽ നിന്ന് വാങ്ങിയ ഗ്ലാസ് മാർബിളുകളിൽ നിന്നാണ് കണ്ണുകൾ നിർമ്മിച്ചത്.
2018 വേനൽക്കാലത്ത് അരയന്നം പുനഃസ്ഥാപിച്ചു. കേടായ ഭാഗങ്ങൾ മാറ്റി പുതിയ പെയിന്റും ഉപയോഗിച്ചു. ബർട്ടൺ സിവിക് സൊസൈറ്റി 2017 ഒക്ടോബറിൽ പരാതി നൽകിയതിനെതുടർന്ന് കൗൺസിലിന്റെ ബജറ്റിന്റെ ഒരു ചെറിയ അനുപാതമായ 3,000 ഡോളർ ഇതിലേയ്ക്കായി ചെലവ് കണ്ടിരുന്നു.
അവലംബം
വർഗ്ഗം:ഇംഗ്ലണ്ടിലെ വിനോദസഞ്ചാരകേന്ദ്രങ്ങൾ
കൊളിഷൻ സിദ്ധാന്തം
വലത്ത്‌|ലഘുചിത്രം|525x525ബിന്ദു|രാസപ്രവർത്തനത്തിന്റെ വേഗത അഭികാരകങ്ങളുടെ ഗാഢതയ്ക്കനുസരിച്ച് ഉയിരുന്നു 1916 ൽ മാക്സ് ട്രൗട്സും 1918 ൽ വില്യം ലൂയിസും അവതരിപ്പിച്ച സിദ്ധാന്തമാണ് കൊളിഷൻ സിദ്ധാന്തം. രാസപ്രവർത്തനങ്ങൾ എങ്ങനെ സംഭവിക്കുന്നു എന്നു വിശദീകരിക്കുന്നതിനാണ് പ്രധാനമായും കൊളിഷൻ സിദ്ധാന്തം ഉപയോഗിക്കുന്നത്. അതുപോലെ രാസപ്രവർത്തനങ്ങളുടെ നിരക്ക് വിവിധ പ്രവർത്തനങ്ങളിൽ എന്തുകൊണ്ട് വ്യത്യാസപ്പെട്ടിരിക്കുന്നു എന്നും കൊളിഷൻ സിദ്ധാന്തം പറയുന്നു. കൊളിഷൻ സിദ്ധാന്തപ്രകാരം അനുയോജ്യമായ അഭികാരകങ്ങളുടെ പദാർത്ഥങ്ങൾ തമ്മിൽ കൂട്ടിയിടിക്കുമ്പോൾ ഒരു പ്രത്യേക ശതമാനം കൂട്ടിയിടികൾ രാസമാറ്റം ഉണ്ടാക്കുന്നു ഇങ്ങനെയുള്ള കൂട്ടിമുട്ടലുകളെ രാസമാറ്റത്തിനു കാരണമായ വിജയകരമായ കൂട്ടിമുട്ടലുകൾ എന്നുവിളിക്കുന്നു. ഇത്തരം വിജയകരമായ കൂട്ടിമുട്ടലുകൾക്ക് ആവശ്യത്തിന് ഊർജ്ജവും (ആക്റ്റിവേഷൻ എനർജി) ഉണ്ടായാൽ മുൻപുള്ള ചിലരാസബന്ധനങ്ങൾ തകർക്കപ്പെടുകയും പുതിയവ ഉണ്ടാവുകയും ചെയ്യുന്നു. ഇത്തരം പുതിയ രാസബന്ധനങ്ങൾ പുതിയ ഉത്പന്നങ്ങൾ ഉണ്ടാവുന്നതിലേക്ക് നയിക്കുന്നു. അഭികാരക പദാർത്ഥങ്ങളുടെ എണ്ണത്തിലുണ്ടാവുന്ന വർദ്ധനവ്, താപനിലയിലുണ്ടാവുന്ന ഉയർച്ച എന്നിവയെല്ലാം വിജയകരമായ കൂട്ടിമുട്ടലുകളുടെ എണ്ണം കൂട്ടുകയും ഉത്പന്നങ്ങളുണ്ടാവുന്നതിന്റെ തോത് കൂട്ടുകയും ചെയ്യുന്നു. അതായത് രാസപ്രവർത്തനം വേഗത്തിൽ സംഭവിക്കുന്നു.
ഒരു രാസത്വരകം അഭികാരകങ്ങളുടെ കൂട്ടിമുട്ടലുകളിൽ ഇടപെടുമ്പോൾ കുറഞ്ഞ ഊർജ്ജത്തിൽ പോലും രാസമാറ്റം സംഭവിക്കുന്ന കൂട്ടിമുട്ടലുകൾ നടക്കുന്നു. അങ്ങനെ കുറഞ്ഞ ഊർജ്ജത്തിൽ കൂടുതൽ വിജയകരമായ കൂട്ടിമുട്ടലുകൾ നടക്കുന്നു. അങ്ങനെ രാസപ്രവർത്തന തോത് കൂടുന്നു.
കൊളീഷൻ സിദ്ധാന്തം രാസഗതികവുമായി വളരെ അടുത്ത് ബന്ധപ്പെട്ടിരിക്കുന്നു.
External links
വർഗ്ഗം:രാസ പ്രവർത്തനങ്ങൾ
ആൻഡേർസ് സെൽഷ്യസ്
സ്വീഡൻകാരനായ ഒരു ജ്യോതിഃശാസ്ത്രജ്ഞനും, ഭൗതികശാസ്ത്രജ്ഞനും, ഗണിതശാസ്ത്രകാരനുമായിരുന്നു ആൻഡേർസ് സെൽഷ്യസ് (27 നവംബർ 1701 – 25 ഏപ്രിൽ 1744). 1730-44 കാലത്ത് അദ്ദേഹം ഉപ്സല യൂണിവേഴ്സിറ്റിയിലെ ജ്യോതിഃശാസ്ത്രവിഭാഗം പ്രൊഫസർ ആയിരുന്നു. 1732 - 1735 കാലത്ത് ജർമ്മനിയിലെയും ഇറ്റലിയും ഫ്രാൻസിലെയും പ്രമുഖങ്ങളായ നിരീക്ഷണശാലകൾ അദ്ദേഹം സന്ദർശിച്ചു. 1741 -ൽ അദ്ദേഹം ഉപ്സല ജ്യോതിശാസ്ത്ര നിരീക്ഷണശാല സ്ഥാപിച്ചു. 1742 -ൽ താപം അളക്കുന്നതിനുള്ള യൂണിറ്റായി അദ്ദേഹം നിർദ്ദേശിച്ച സെൽഷ്യസ് സ്കെയിലിൽ അദ്ദേഹത്തിന്റെ പേരുവഹിക്കുന്നു.
അവലംബം
വർഗ്ഗം:1701-ൽ ജനിച്ചവർ വർഗ്ഗം:1744-ൽ മരിച്ചവർ വർഗ്ഗം:സ്വീഡിഷ് ജ്യോതിശാസ്ത്രജ്ഞർ
ബ്രൂക്ക്സ്, ആൽബർട്ട
ബ്രൂക്ക്സ് കാനഡയിലെ തെക്കുകിഴക്കൻ ആൽബെർട്ടയിൽ നെവെൽ കൗണ്ടിയാൽ ചുറ്റപ്പെട്ടിരിക്കുന്ന ഒരു നഗരമാണ്. ഇത് ഹൈവേ 1, (ട്രാൻസ്-കാനഡ ഹൈവേ), കനേഡിയൻ പസഫിക് റെയിൽവേ എന്നിവയ്ക്ക് സമീപത്തായി കാൽഗറിയിൽ നിന്ന് ഏകദേശം 186 കിലോമീറ്റർ (116 മൈൽ) തെക്കുകിഴക്കായും മെഡിസിൻ ഹാറ്റിന് 110 കിലോമീറ്റർ (68 മൈൽ) വടക്കുപടിഞ്ഞാറായും സ്ഥിതി ചെയ്യുന്നു. നഗരം 760 മീറ്റർ (2,490 അടി) ഉയരത്തിലാണ് സ്ഥിതിചെയ്യുന്നത്.
സാലി ഹെമിംഗ്സ്
സാറ "സാലി (1773-1835) അമേരിക്കയിലെ പ്രസിഡന്റ് തോമസ് ജെഫേഴ്സണന്റെ ഉടമസ്ഥതയിലുള്ള ഒരു അടിമ സ്ത്രീയായായിരുന്നു. ജെഫേഴ്സൺ അവരുടെ ആറ് കുട്ടികളുടെ പിതാവാണെന്ന് വിശ്വസിക്കുന്നു. ഭാര്യ മാർത്ത ജെഫേഴ്സൺ മരിച്ചതിനുശേഷം അവരുമായി ജെഫേഴ്സൺ ദീർഘകാലബന്ധം പുലർത്തിയിരുന്നു. നാലു കുട്ടികൾ പ്രായപൂർത്തി പ്രാപിച്ചപ്പോൾ ജെഫേഴ്സൺ എല്ലാവർക്കും സ്വാതന്ത്ര്യം നല്കി.
സാലി ഹെമിംഗ്സ് തന്റെ സഹോദരങ്ങളെയും കൂട്ടി കുട്ടിയായിരിക്കുമ്പോൾ തന്നെ അവരുടെ മിശ്രിതവർഗ്ഗത്തിൽപ്പെട്ട അമ്മ, ബെറ്റിയുമായി ജെഫേഴ്സന്റെ വീട്ടിലെത്തിച്ചേരുകയായിരുന്നു. ഭാര്യ മാർത്തയ്ക്ക് തന്റെ പിതാവായ ജോൺ വേൽസിൽ നിന്നും അനന്തരാവകാശമായി കിട്ടിയ അടിമയായിരുന്നു ബെറ്റി. ബെറ്റി ഹെമിംഗ്സിന് വേൽസിൽ നിന്നും ജനിച്ച 6 മക്കളിൽ ഏറ്റവും ഇളയതായിരുന്നു സാലി. അപ്രകാരം അവർ നാലിൽ മൂന്നുഭാഗം യൂറോപ്യരും മാർത്ത ജെഫേഴ്സന്റെ അർദ്ധസഹോദരിയുമായിരുന്നു. 1787-ൽ, 14 വയസ്സുള്ള ഹെമിംഗ്സ് ജെഫേഴ്സന്റെ ഏറ്റവും ഇളയ മകൾ മേരി ("പോളീ") യോടൊപ്പം ലണ്ടനിലും പിന്നീട് പാരിസിലും കൂടെ ഉണ്ടായിരുന്നു. അവിടെ 44 വയസുള്ള ഭാര്യ നഷ്ടപ്പെട്ട ജെഫേഴ്സൺ ഫ്രാൻസിലെ യുനൈറ്റഡ് സ്റ്റേറ്റ്  മന്ത്രിയായി സേവനം അനുഷ്ടിച്ചിരുന്നു. ഹെമിംഗ്സ് അവിടെ രണ്ടു വർഷം ചെലവഴിച്ചു. മിക്ക ചരിത്രകാരന്മാരും ജെഫേഴ്സൺ ഫ്രാൻസിൽ വച്ച് ഹെമിംഗ്സുമായി ലൈംഗിക ബന്ധം ആരംഭിച്ചിരിക്കാം അല്ലെങ്കിൽ മോണ്ടിസെല്ലോയിലേയ്ക്ക് തിരിച്ച് വന്നയുടൻ തന്നെ അവർ ലൈംഗികബന്ധത്തിൽ ഏർപ്പെട്ടിരുന്നു എന്ന് വിശ്വസിക്കുന്നു. ജെഫേഴ്സൺ മരിക്കുന്നതുവരെയും അവർ അവിടത്തെ അടിമയായിരുന്നു.2017 ൽ ജെഫേഴ്സന്റെ കിടപ്പുമുറിക്ക് സമീപമുള്ള മോണ്ടിസെല്ലോയിലെ ഹെമിംഗ്സന്റെ ക്വാർട്ടേഴ്സ് ആയി ഉപയോഗിച്ചിരുന്ന മുറി ഒരു പുരാവസ്തു പുനരുദ്ധാരണത്തിൽ കണ്ടെത്തി. അത് പുനഃസ്ഥാപിക്കുകയും പുനർനിർമ്മിക്കുകയും ചെയ്തു.
ജെഫേഴ്സൺ ഹെമിംഗ്സിൻറെ കുട്ടികളുടെ പിതാവായിരുന്നോ എന്ന ചോദ്യത്തിന് ഉള്ള മറുപടിയായിരുന്നു ജെഫേഴ്സൺ- ഹെമിംഗ്സ് വിവാദം. ഇരുപതാം നൂറ്റാണ്ടിന്റെ അന്ത്യത്തിൽ പുതുക്കിയ ചരിത്ര വിശകലനവും ഒപ്പം 1998 -ലെ ഡി.എൻ.എ. പഠനത്തിലും ജെഫേഴ്സണിന് ഹെമിങ്സിങ്ങിന്റെ അവസാനത്തെ മകൻ എസ്റ്റൺ ഹെമിംഗ്സിനുമായി സാമ്യമുണ്ടെന്ന് കണ്ടെത്തിയിരുന്നു. ഒരുപക്ഷേ എല്ലാ കുട്ടികളുമായും സാമ്യമുണ്ടെന്ന് ചരിത്രകാരന്മാർക്കിടയിൽ ഒരു സമവാദം ഉണ്ട്. ചുരുക്കം ചില ചരിത്രകാരന്മാർ ഇതുമായി യോജിക്കുന്നില്ല.
ഹെമിംഗ്സിൻറെ കുട്ടികൾ ജെഫേഴ്സന്റെ വീട്ടിൽ അടിമകളായി ജീവിച്ചിരുന്നു. കൂടാതെ അവരെ കരകൌശല നിർമ്മാണത്തിനായി പരിശീലിപ്പിക്കപ്പെട്ടിരുന്നു. ജെഫേഴ്സൺ ഹെമിങ്സിങ്ങിന്റെ ജീവിച്ചിരിക്കുന്ന ബെവർലി, ഹാരിയറ്റ്, മാഡിസൺ, എസ്റ്റോൺ തുടങ്ങിയ എല്ലാ കുട്ടികളെയും സ്വതന്ത്രരാക്കി.(അവർ ജെഫേഴ്സൺ മോചിപ്പിച്ച ഒരേയൊരു അടിമ കുടുംബം ആയിരുന്നു). ഏഴോ എട്ടോ യൂറോപ്യൻ വംശ പരമ്പരയിൽപ്പെട്ട ഇവരിൽ മുതിർന്ന മൂന്നു പേരും വെളുത്ത സമൂഹത്തിൽ പ്രവേശിച്ചവരാണ്. ഈ മൂന്നു പേരുടെ പിൻഗാമികൾ വെളുത്തതായി തിരിച്ചറിഞ്ഞു. ജെഫേഴ്സന്റെ മരണശേഷം ഹെമിംഗ്സിനെ അവരുടെ ജീവിതകാലം അവിടെ കഴിച്ചുകൂട്ടാൻ അനുവദിച്ചിരുന്നു." വെർജീനിയയിലെ ചാർലോട്ടസ് വില്ലേയിൽ അവസാന ഒമ്പതു വർഷക്കാലം അവരുടെ ഇളയരണ്ടു കുട്ടികളോടൊപ്പം സ്വതന്ത്രമായി ജീവിച്ചു. അവരുടെ കൊച്ചുമക്കൾ അവരുടെ മക്കളുടെ ഉടമസ്ഥതയിലുള്ള വീട്ടിൽ ജനിച്ചതായി ഹെമിംഗ്സിന് കാണാൻ സാധിച്ചിരുന്നു.
ജീവിതരേഖ
1773- ൽ ബെറ്റി ഹെമിംഗ്സിന്റെ (1735-1807) മകളായി സാലി ഹെമിംഗ്സ് അടിമത്തത്തിൽ ജനിച്ചു. അവരുടെ പിതാവ് അവരുടെ യജമാനനായ ജോൺ വെയിൽസായിരുന്നു. (1715-1773).സാലിയുടെ അമ്മ ബെറ്റി ആഫ്രിക്കൻ അടിമയായിരുന്ന സൂസന്നയുടെയും ഇംഗ്ലീഷ് കടൽ ക്യാപ്റ്റനായിരുന്ന ജോൺ ഹെമിംഗ്സിന്റെയും മകൾ ആയിരുന്നു. സൂസന്നയും ബെറ്റി ഹേമിംഗ്സും ആദ്യം ഫ്രാൻസിസ് എപ്പസ് IV ന്റേതായിരുന്നു. അവിടെ സുസന്ന എപ്പ്സ് എന്നും അറിയപ്പെട്ടിരുന്നു. ജോൺ ഹെമിംഗ്സ് അവരെ എപ്പ്സ്ൽ നിന്ന് വാങ്ങാൻ ശ്രമിച്ചു. എന്നാൽ പ്ലാൻറർ അവരെ വിട്ടയക്കാൻ വിസമ്മതിച്ചു. അമ്മയും മകളും ഫ്രാൻസിസിന്റെ മകളായ മാർത്ത എപ്പസ്ന്റെ പാരമ്പര്യത്തിൽപ്പെട്ടതായിരുന്നു. മാർത്ത പ്ലാന്റർ ജോൺ വെയിൽസിനെ വിവാഹം കഴിയ്ക്കുമ്പോൾ സ്വന്തം അടിമകളായി ബെറ്റിയെയും സാലിയെയും കൂടെ കൊണ്ടുപോയിരുന്നു. ജോൺ വെയിൽസിന്റെ മാതാപിതാക്കൾ എഡ്വേർഡ് വെയ്ൽസ്, എല്ലെൻ അഷ്ബേണർ-വെയിൽസ് എന്നിവർ ഇംഗ്ലണ്ടിലെ ലാൻകാസ്റ്റർ ആയിരുന്നു.
പുറം കണ്ണികൾ
വർഗ്ഗം:1773-ൽ ജനിച്ചവർ വർഗ്ഗം:1835-ൽ മരിച്ചവർ വർഗ്ഗം:19-ആം നൂറ്റാണ്ടിലെ അമേരിക്കൻ വനിതകൾ
മിർസൈനേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് മിർസൈനേസീ അഥവാ മിർസൈനേസിയൈ (Myrsinaceae). 35 ജീനസ്സുകളിലായി 1000ത്തോളം സ്പീഷിസുകൾ ഈ കുടുംബത്തിൽ ഉണ്ട്. ലോകത്തിന്റെ ഉഷ്- മിതോഷ്ണമേഖലകളിൽ കണ്ടുവരുന്ന ഈ സസ്യകുടുംബം യൂറോപ്പ്, സൈബീരിയ, ജപ്പാൻ, മെക്സിക്കോ, ഫ്ലോറിഡ, തെക്കേ അമേരിക്ക, തെക്കേ ആഫ്രിക്ക എന്നിവിടങ്ങളിൽ സാധാരണയായി കാണപ്പെടുന്നു. ഈ സസ്യ കുടുംബത്തിൽ ചെടികളും, മരങ്ങളും ഉൾപ്പെടുന്നു. കേരളത്തിൽ കണ്ടുവരുന്ന വിഴാൽ, അമ്മിമുറിയൻ, കാക്കഞാറ, ചീരമരം, കുറ്റിവിഴാൽ, നീർക്കാര, മുട്ടമരം (Ardisia pauciflora) തുടങ്ങിയവ ഈ കുടുംബത്തിലെ അംഗങ്ങളാണ്.
സവിശേഷതകൾ
ലഘുപത്രത്തോടുകൂടിയ ഇവയുടെ ഇലകൾ ഏകാന്തരന്യാസത്തിലോ (alternate) അല്ലെങ്കിൽ വർത്തുള വിന്യാസത്തിലോ ക്രമീകരിച്ചതും ഞെട്ടോടു കൂടിയവയുമാണ്. ഇലകൾ ജാലികാസിരാവിന്യാസത്തോടു കൂടിയവയും മിനുസമുള്ളതുമാണ്. ഇലയുടെ വക്കുകൾ പൂർണ്ണവുമാണ്. ഇവയ്ക്ക് ഉപപർണ്ണങ്ങൾ ഉണ്ടാകാറില്ല.
ദ്വിലിംഗ സ്വഭാവത്തോടു കൂടിയവയാണ് ഇവയുടെ പൂക്കൾ. പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy) പാലിക്കുന്നവയാണ്. ഒന്നിലധികം പൂവുകളുള്ള പൂങ്കുലകളായാണ് പൂക്കൾ വിന്യസിച്ചിരിക്കുന്നത്. ചില സ്പീഷിസുകളിൽ ഏക പുഷ്പങ്ങളും കാണപ്പെടുന്നു. ഇവയ്ക്ക് അടിഭാഗം കൂടിച്ചേർന്ന നാലോ അഞ്ചോ വിദളങ്ങളും (calyx) നാലോ ആറോ തൊങ്ങലോടു(lobes) കൂടിയ ദളങ്ങളും കാണപ്പെടുന്നു.
ദളങ്ങൾക്ക് വിപരീതമായി നിൽക്കുന്ന നാലുമുതൽ ആറുവരെയുള്ള കേസരങ്ങളോടു (stamen) കൂടിയ കേസരപുട (androecium ) ങ്ങളാണിവയ്ക്ക്. കേസരങ്ങളുടെ താഴ് ഭാഗം വിദളങ്ങളോട് കൂടിച്ചേർന്നിരിക്കും. ഇവയുടെ അഗ്രഭാഗങ്ങളിൽ കോണപ്പെടുന്ന പരാഗി (Anther)കൾ നീളത്തിൽ പൊട്ടുന്നവയാണ്. 3-6 കാർപെൽസു (carpels)കൾ അണ്ഡാശയവും ജനിദണ്ഡും(style) അതിന്റെ അഗ്രഭാഗത്തായി പരാഗണസ്ഥലവും (stigma) ഉൾപ്പെടുന്നതാണ് ഇവയുടെ ജനിപുടം (gynoecium). ഉയർന്ന അണ്ഡാശയത്തോടുകൂടിയ ഇവയ്ക്ക് ഒരു അണ്ഡാശയ അറയും അതിൽ ഒന്നോ അതിലധികമോ അണ്ഡകോശങ്ങളും കാണപ്പെടുന്നു. ഇവയുടെ പഴങ്ങൾ അകത്തു ഒരു വിത്തോടുകൂടിയ മാംസളമായതാണ്.
കുറിപ്പ്
എ പി ജി 3 പ്രകാരം ഇപ്പോൾ ഈ കുടുംബം നിലവിലില്ല. അതിൽ ഉണ്ടായിരുന്ന അംഗങ്ങളെ പ്രിമുലേസീ കുടുംബത്തിലേക്ക് മാറ്റുകയാണ് ചെയ്തത്.
കൂടുതൽ വായനയ്ക്ക്
വർഗ്ഗം:സസ്യകുടുംബങ്ങൾ വർഗ്ഗം:എരികൾസ്
കെയ്ൻ ആന്റ് ആബേൽ (നോവൽ)
ജെഫ്രി ആർച്ചർ എന്ന ബ്രിട്ടീഷ് എഴുത്തുകാരനെഴുതിയ ഒരു നോവലാണ് കെയ്ൻ ആന്റ് ആബേൽ (Kane and Abel).യുണൈറ്റഡ് കിങ്ഡത്തിൽ 1979ലും അമേരിക്കൻ ഐക്യനാടുകളിൽ 1980ലുമാണ് ഈ നോവൽ പുറത്തിറങ്ങിയത്. ഈ കൃതി കൃതി ഉടനെത്തന്നെ ലോകോത്തര വിജയം നേടുകയും ചെയ്തു. ഏറ്റവും കൂടുതൽ വിറ്റഴിക്കപ്പെട്ട പുസ്തകങ്ങളുടെ പട്ടിക ന്യൂയോർക്ക് ടൈംസ് എന്ന പ്രസിദ്ധീകരിച്ചതിൽ ഒന്നാം സ്ഥാനത്തായി കണക്കാക്കിയത് കെയ്ൻ ആന്റ് ആബേൽ ആണ്. ദ പ്രൊഡിഗൽ ഡോട്ടർ എന്ന നോവൽ കെയ്ൻ ആബേൽ എന്നതിന്റെ തുടർച്ചയായ നോവൽ ആണ്.
2003ൽ ബിബിസിയുടെ ഒരു സർവ്വെയിൽ ഏറ്റവും കൂടുതൽ വായിക്കപ്പെട്ട പുസ്തകങ്ങളിൽ കെയ്ൻ ആന്റ് ആബേലിന്റെ സ്ഥാനം 96 ആയിരുന്നു.
അവലംബം
വർഗ്ഗം:നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
പൂമുള്ളി മന
പാലക്കാട് ജില്ലയിലെ പെരിങ്ങോട് ഗ്രാമത്തിലാണ് പൂമുള്ളി മന സ്ഥിതി ചെയ്യുന്നത്. 5.5 ഏക്കറിൽ 16 കെട്ടായിരുന്ന മന, ഭൂപരിഷ്‌കരണത്തിനു ശേഷവും കേരളത്തിലെ ഏറ്റവും വലിയ നമ്പൂതിരി ഇല്ലങ്ങളിലൊന്നായിരുന്നു.
ചരിത്രം
പതിറ്റാണ്ടുകൾക്കു മുമ്പ് കൊച്ചി രാജാവുമായുണ്ടായ അഭിപ്രായ വ്യത്യാസത്തെ തുടർന്ന് ഒരു ബ്രാഹ്മണ കുടുംബം രാജ്യംവിട്ട് മലബാറിലേക്ക് കുടിയേറി. വള്ളുവനാട്ടിലെ പെരുങ്ങോട് എന്ന സ്ഥലത്തെത്തിയ ഇവർ സമീപമുള്ള ശ്രീരാമ ക്ഷേത്രത്തിനടുത്തായി താമസമാരംഭിച്ചു. ക്ഷേത്രത്തിലേക്കാവശ്യമായ പൂക്കൾ നുള്ളിയിരുന്ന സ്ഥലമായിരുന്നു കുടുംബം താമസത്തിനായി തെരഞ്ഞെടുത്തത്. പൂനുള്ളിയിരുന്ന സ്ഥലത്തെ മന, പൂനുള്ളി മനയെന്ന പേരിൽ അറിയപ്പെട്ടു തുടങ്ങി. കാലം കടന്നു പോയതോടെ കുടുംബത്തിന്റെ പേര് പൂമുള്ളി മനയായി മാറി.
മനയുടെ ഇന്നത്തെ അവസ്ഥ
ഒരിക്കൽ കാലഹരണപെട്ടു പോയ മനയുടെ ചെറിയ ഒരു ഭാഗം മാത്രമേ പുനർനിർമ്മിക്കപെട്ടുള്ളു. പൂമുഖവും, പത്തായപ്പുരയും നന്നാക്കിയെടുത്തു. തറവാട് 1856-ൽ വേളാനെഴി നമ്പൂതിരി പുനർനിർമ്മിച്ചു. 1997 ൽ ആറാം തമ്പുരാന്റെ (പൂമുള്ളി നീലകണ്ഠൻ നമ്പൂതിരിപ്പാട്) ദേഹ വിയോഗത്തിന് ശേഷം 'പൂമുള്ളി ആറാം തമ്പുരാൻ സ്മാരക ട്രസ്റ്റ്‌' എന്ന പേരിൽ ഇവിടെ ആയുർവേദ ചികിത്സകൾ, കളരി പരിശീലനം എന്നിവ നടത്തി വരുന്നു.
ഇതും കാണുക
പൂമുള്ളി നീലകണ്ഠൻ നമ്പൂതിരിപ്പാട്
ഒളപ്പമണ്ണ മന
വരിക്കാശ്ശേരി മന
ആന്ദ്രെ-മാരി ആമ്പിയർ
ഫ്രഞ്ചുകാരനായ ഒരു ഭൗതികശാസ്ത്രജ്ഞനും ഗണിതശാസ്ത്രജ്ഞനും ക്ലാസ്സിക്കൽ ഇലക്ട്രോമാഗ്നെറ്റിസം -ന്റെ ഉപജ്ഞാതാക്കാക്കളിൽ ഒരാളുമാണ് ആന്ദ്രെ-മാരി ആമ്പിയർ (20 ജനുവരി1775 – 10 ജൂൺ1836) ഇതിനെ അദ്ദേഹം "ഇലക്ട്രോ ഡൈനാമിക്സ്"" എന്നാണു വിളിച്ചത്. സോളിനോയ്‌ഡ് (അദ്ദേഹം തന്നെ നിർമ്മിച്ച വാക്ക്), വൈദ്യുത ടെലിഗ്രാഫ് എന്നിവയെല്ലാം കണ്ടുപിടിച്ച സ്വയംതന്നെ വിദ്യാഭ്യാസം നേടിയ അദ്ദേഹം ഫ്രഞ്ച് അക്കാദമി ഓഫ് സയൻസെസ് -ലെ അംഗമായിരുന്നു, കൂടാതെ  ഇകോൾ പോളിടെക്നിക് -ലെയും കോളേജ് ഡി ഫ്രാൻസ് -ലെയും പ്രഫസറുമായിരുന്നു.
വൈദ്യുതപ്രവാഹശേഷിയുടെ SI യൂണിറ്റായ, ആമ്പിയർ അദ്ദേഹത്തിന്റെ പേരിലാണ് അറിയപ്പെടുന്നത്. ഈഫൽ ടവറിൽ രേഖപ്പെടുത്തിയിട്ടുള്ള 72 പേരുകളിൽ ഒന്ന് ആമ്പിയറിന്റെയാണ്.
ആദ്യകാലജീവിതം
ഫ്രഞ്ച് നവനിർമ്മാണകാലത്തിന്റെ ഏറ്റവും മികച്ചസമയത്ത് ഒരു വലിയ കച്ചവടക്കാരനായ ഷ്‌ഷോങ്ങ് ഷാക് ആമ്പിയർന്റെ പുത്രനായി 1775 ജനുവരി 20 -നാണ് ഇദ്ദേഹം ജനിച്ചത്. Lyon -ന് അടുത്തുള്ള Poleymieux-au-Mont-d'Or -ലെ കുടുംബസ്വത്തിലാണ് ചെറുപ്പകാലം കഴിച്ചുകൂട്ടിയത്. വിജയം വരിച്ച ഒരു വ്യാപാരിയും റൂസോയുടെ ആരാധകനുമായ ആമ്പിയറിന്റെ പിതാവ് റൂസോയുടെ ആശയത്തെ - യുവാക്കളെ ഔപചാരികവിദ്യാഭ്യാസം നൽകാതെ പ്രകൃതിയിൽ നിന്നും സ്വയം പഠിക്കാൻ അനുവദിക്കണമെന്നുള്ള തത്ത്വം- സ്വന്തം മകനിൽ പ്രയോഗിക്കുകയും തന്റെ വലിയ ലൈബ്രറിയിൽ സ്വയം പഠിക്കാൻ അവനെ അനുവദിക്കുകയും ചെയ്തു. ജോർജസ് ലൂയിസ് ലെക്ലർക്, കോംടെ ഡെ ബഫോൺസ്, തുടങ്ങിയവരെക്കുറിച്ചറിയാൻ ഫ്രാൻസിസ് എൻലൈറ്റൻമെന്റ് മാസ്റ്റർപീസുകളും, 1749 -ൽ ആരംഭിച്ച ഹിസ്റ്റോർയർ നാച്യുറലെ, ജെനറെലി എറ്റ് പർട്ടികുലേറി ഡെനിസ് ഡിഡെറോട്ട്, ജീൻ ലീ റോണ്ട് ഡി അലെംബെർട്ടിന്റെ എൻസൈക്ലോപ്പീഡിയ എന്നിവ (1751-1772 വരെ കൂട്ടിച്ചേർത്ത വോളിയം) ഫ്രഞ്ച് എൻലൈറ്റ്മെന്റ് മാസ്റ്റർപീസസുകളായി. എന്നാൽ ചെറുപ്പകാലത്ത് ആമ്പിയർ തന്റെ ലാറ്റിൻ പാഠങ്ങൾ പുനരാരംഭിച്ചു. ലിയോൺഹാർഡ് യൂലറുടെയും ഡാനിയൽ ബെനൗളിയുടെയും കൃതികളെ മാസ്റ്റേഴ്സ് ആക്കി.
ഫ്രഞ്ച് വിപ്ലവം
ഇതിനു പുറമേ, ആമ്പിയർ പന്ത്രണ്ടാം വയസ്സിൽ ഗണിതശാസ്ത്രത്തിന്റെ പുതിയ പുസ്തകങ്ങളിലൂടെ സ്വയം ഗണിതശാസ്ത്രം പഠിക്കാൻ ആരംഭിച്ചു. പിൽക്കാല ജീവിതത്തിൽ അദ്ദേഹം പത്തൊമ്പതാം വയസ്സിൽ ഗണിതവും ശാസ്ത്രവും സംബന്ധിച്ച് അദ്ദേഹത്തിന് അറിവുണ്ടായിരുന്നെന്ന് ആമ്പിയർ അവകാശപ്പെട്ടു. പക്ഷേ, അദ്ദേഹത്തിൻറെ വായന ചരിത്രം, യാത്രകൾ, കവിതകൾ, തത്ത്വചിന്ത, പ്രകൃതിശാസ്ത്രങ്ങൾ എന്നിവയായിരുന്നു.
പിൽക്കാലം
ആധുനിക വൈദ്യുതശാസ്ത്രത്തിന് നൽകിയ സംഭാവനകളെ മാനിച്ച് 1881 -ൽ ഒപ്പുവച്ച International Exposition of Electricity വൈദ്യുതപ്രവാഹത്തിന്റെ ഏകകമായി ആമ്പിയർ എന്ന പേര് സ്വീകരിച്ചു. അതിനൊപ്പം coulomb, volt, ohm, and watt എന്നിവയും ആമ്പിയറിന്റെ സമകാലികരായ ഫ്രാൻസിലെ Charles-Augustin de Coulomb, ഇറ്റലിയിലെ Alessandro Volta, ജർമനിയിലെ Georg Ohm, സ്കോട്‌ലാന്റിലെ James Watt എന്നിവരോടൊപ്പം യഥാക്രമം സ്വീകരിക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:ഫ്രഞ്ച് ഭൗതികശാസ്ത്രജ്ഞർ വർഗ്ഗം:1775-ൽ ജനിച്ചവർ വർഗ്ഗം:1836-ൽ മരിച്ചവർ
ബക്ക് ദേശീയോദ്യാനം
ബക്ക് ദേശീയോദ്യാനം (Hungarian: Bükki Nemzeti Park) മിസ്‍കോൾക്കിനു സമീപം, വടക്കൻ ഹംഗറിയിലെ ബക്ക് മലനിരകളിലുള്ള ഒരു ദേശീയോദ്യാനമാണ്. 1976 ൽ രാജ്യത്തെ മൂന്നാമത്തെ ദേശീയോദ്യാനമായി 1976 ലാണ് ഇത് സ്ഥാപിതമായത്. ഈ ദേശീയോദ്യാനത്തിൻറെ വിസ്തൃതി 431.3 ചതുരശ്ര കിലോറ്ററാണ്. (ഇതിൽ 37.74 ചതുരശ്രകിലോമീറ്റർ പ്രദേശത്തിന് അധിക പരിരക്ഷയുണ്ട്).
പർവ്വങ്ങളും വനങ്ങളും നിറഞ്ഞ ബക്ക് ദേശീയോദ്യാനം, ഹംഗറിയിലെ ഏറ്റവും വലിയ ദേശീയോദ്യാനമാണ്. സിൽവാസ്വാറാഡിനും ലിലാഫുറെഡിനും മദ്ധ്യത്തിൽ വടക്കൻ മലനിരകളിലാണ് ഇത് സ്ഥിതിചെയ്യുന്നത്.
ഗവണ്മെന്റ് മെഡിക്കൽ കോളേജ്, കോർബ
2022-ൽ സ്ഥാപിതമായ ഗവൺമെന്റ് മെഡിക്കൽ കോളേജ്, കോർബ, ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്. ഛത്തീസ്ഗഡിലെ കോർബയിലാണ് ഇത് സ്ഥിതി ചെയ്യുന്നത്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. കോളേജുമായി ബന്ധപ്പെട്ട ആശുപത്രി കോർബ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്. 2022 മുതൽ വാർഷിക ബിരുദ വിദ്യാർത്ഥി പ്രവേശനം 100 ആണ്.
കോഴ്സുകൾ
കോർബയിലെ സർക്കാർ മെഡിക്കൽ കോളേജ് 100 എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്.
അഫിലിയേഷൻ
കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്.
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
യുണൈറ്റഡ് എയർലൈൻസ്‌
ചിക്കാഗോ, ഇല്ലിനോയി ആസ്ഥാനമായുള്ള പ്രമുഖ അമേരിക്കൻ എയർലൈനാണ് യുണൈറ്റഡ് എന്ന പൊതുവിൽ വിളിക്കപ്പെടുന്ന കോണ്ടിനെൻറൽ ഹോൾഡിംഗ്സ് ഐഎൻസി. സർവീസ് നടത്തുന്ന ലക്ഷ്യസ്ഥാനങ്ങളുടെ എണ്ണത്തിൽ നോക്കുമ്പോൾ ലോകത്തിലെ ഏറ്റവും വലിയ എയർലൈനാണ് യുണൈറ്റഡ് എയർലൈൻസ്‌, ആഭ്യന്തര അന്താരാഷ്ട്ര റൂട്ടുകളിൽ നല്ല നെറ്റ്‌വർക്കുള്ള എയർലൈനിനു ഏഷ്യ - പസിഫിക് പ്രദേശത്ത് വലിയ സാനിധ്യമുണ്ട്. യുണൈറ്റഡ് എയർ ലൈൻസ് (യുഎഎൽ) എന്ന പേരിലായിരുന്നു യുണൈറ്റഡ് മുൻപ് അറിയപ്പെട്ടിരുന്നത്.
1997-ൽ സ്ഥാപിതമായ ഏറ്റവും വലിയ എയർലൈൻ അലയൻസായ സ്റ്റാർ അലയൻസിൻറെ സ്ഥാപക അംഗങ്ങളിൽ ഒരാളാണ് യുണൈറ്റഡ്.
ചരിത്രം
വാൾട്ടർ വാർനിയുടെ എയർ മെയിൽ സർവീസ് ആയ വാർനി എയർലൈൻസിൽനിന്നും തുടങ്ങുന്നതാണ് യുണൈറ്റഡ് എയർലൈൻസിൻറെ ചരിത്രം, വാൾട്ടർ വാർനി തന്നെയാണ് കോണ്ടിനെൻറൽ എയർലൈൻസിൻറെ ആദ്യ രൂപമായ വാർനി സ്പീഡ് ലൈൻസ് സ്ഥാപിച്ചതും. ഇഡഹോയിലെ ബോയിസേയിൽ 1926-ൽ സ്ഥാപിക്കപ്പെട്ട എയർലൈൻസ്‌ ആദ്യ കോണ്ട്രാക്റ്റ് എയർ മെയിൽ വിമാനം പറന്നത് 1926 ഏപ്രിൽ 6-നു ആണ്, രാജ്യത്തെ ആദ്യ ഷെഡ്യൂൾഡ് എയർലൈൻ സർവീസ്, പാസ്കോ, ഡബ്ല്യൂഎ-ക്കും എൽകോ, ബോയിസേ വഴി എൻവി-ക്കും ഇടയിൽ.
1927-ൽ ഏവിയേഷൻ രംഗത്തെ പ്രഥമരിൽ ഒരാളായ വില്ല്യം ബോയിംഗ് തൻറെ ബോയിംഗ് എയർ ട്രാൻസ്പോർട്ട് സ്ഥാപിച്ചു സാൻ ഫ്രാൻസിസ്കോ മുതൽ ചിക്കാഗോ വരെ എയർ മെയിൽ റൂട്ടിൽ സർവീസ് നടത്തി. 1929-ൽ ബോയിംഗ് തൻറെ കമ്പനിയെ പ്രാറ്റ് & വിറ്റ്നി കമ്പനിയുമായി ലയിപ്പിച്ചു, യുണൈറ്റഡ് എയർക്രാഫ്റ്റ് ആൻഡ്‌ ട്രാൻസ്പോർട്ട് കോർപ്പറേഷൻ (യുഎടിസി) രൂപീകരിച്ചു, ഇത് അടുത്ത 28 മാസങ്ങളിലായി പസിഫിക് എയർ ട്രാൻസ്പോർട്ട്, സ്റ്റവ്‌ട്ട് എയർ സർവീസസ്, വാർനി എയർലൈൻസ്‌, നാഷണൽ എയർ ട്രാൻസ്പോർട്ട്, കൂടാതെ അനവധി ഉപകരണ നിർമ്മാണ കമ്പനികളേയും വാങ്ങി.
കോഡ്ഷെയർ ധാരണകൾ
യുണൈറ്റഡ് എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയറോമർ, എയർ കാനഡ, എയർ ചൈന, എയർ ഡോലോമിടി, എയർ ന്യൂസിലാൻഡ്‌, ഓൾ നിപ്പോൺ എയർവേസ്, ഏഷ്യാന എയർലൈൻസ്‌, ഓസ്ട്രിയൻ എയർലൈൻസ്‌, ആവിയങ്ക, ആവിയങ്ക ബ്രസീൽ, അസുൽ ബ്രസീലിയൻ എയർലൈൻസ്‌, ബ്രസ്സൽസ് എയർലൈൻസ്‌, കേപ് എയർ, കോപ എയർലൈൻസ്‌, ക്രൊയേഷ്യ എയർലൈൻസ്‌, ഈജിപ്ത് എയർ, എതിയോപിയൻ എയർലൈൻസ്‌, യൂറോവിംഗ്സ്, ഇവിഎ എയർ, ജർമൻ വിംഗ്സ്, ഗ്രേറ്റ് ലേക്ക്സ് എയർലൈൻസ്‌, ഹവായിയൻ എയർലൈൻസ്‌, ഐലാൻഡ്‌ എയർ, ജെറ്റ് എയർവേസ്, എൽഒടി പോളിഷ് എയർലൈൻസ്‌, ലുഫ്താൻസ, സ്കാണ്ടിനെവിയൻ എയർലൈൻസ്‌, സിൽവർ എയർലൈൻസ്‌, സിംഗപ്പൂർ എയർലൈൻസ്‌, സൗത്ത് ആഫ്രിക്കൻ എയർവേസ്, സ്വിസ്സ് ഇന്റർനാഷണൽ എയർലൈൻസ്‌, ടാപ്പ്‌ പോർച്ചുഗൽ, ടർകിഷ് എയർലൈൻസ്‌.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ വിമാനസർവീസുകൾ
പുഴ ആള
പുഴ ആളയ്ക്ക് Indian river tern ,river ternഎന്നും പേരുകളുണ്ട്. Sterna aurantiaഎന്ന ശാസ്ത്രീയ നാമവും ഉണ്ട്. ഇറാൻ മുതൽ ഇന്ത്യൻ ഉപ ഭൂഖണ്ഡം വ്രേയും പിന്നെ മ്യാൻമാർ വ്രേയും പുഴകളിൽ കാണുന്നു. സ്ഥിര വാസിയാണ്. അപൂർവമായി അഴിമുഖങ്ങളിലും കാണാം.
പ്രജനനം
മാർച്ചു മുതൽ മെയ് വരെ പ്രജനനം നടത്തുന്നു. നിലത്താണ് കൂട് ഉണ്ടാക്കുന്നത്. മണലിലൊ കല്ലുകൾക്കിടയിലൊ ഇവ മുട്ടയിടുന്നു. മുട്ടകൾ പച്ച-ചാര നിറമുള്ളതോ അല്ലെങ്കിൽ മങ്ങിയ വെള്ള നിറമുള്ളതോ ആയിരിക്കും. മുട്ടകളിൽ തവിട്ടു നിറാത്തിലുള്ളവരകളും കുത്തുകളും കാണാവുന്നതാണ്.
രൂപ വിവരണം
ഇടത്തരം വലിപ്പമുള്ള ആളയാണ്. മുകൾ ഭാഗവും വാലും മങ്ങിയ ചാര നിറമാണ്. വാൽ ഫോർക്ക് പോലുള്ളതല്ല ളിലെ പുറംതൂവലുകൾ നീളമുള്ളതാണ്.ഉച്ചിയും നെറ്റിയും കറുപ്പാണ്. പ്രജനന കാലത്ത് കൂടുതൽ വ്യക്തമാവും. കഴുത്തും അടിവശവും വെളുപ്പാണ്. കൊക്ക് റോസ് കലർന്ന മഞ്ഞ നിറം.കുഞ്നിന് ദേഹത്ത് വരകൾ കാണും. ഒറ്റക്കാണ് കാണുന്നത്. പ്രജനന കാലത്ത് ജ്ഓടി കളായി കാണുന്നു.38-43 സെ.മീ നീളം.കണ്ണിലൂടെ കറുത്ത വരയുണ്ട്. പൂവനും പിടായും ഒരുപോലെ.
ഇവയ്ക്ക് നീന്താനാവില്ല.
ഭക്ഷണം
മത്സ്യമാണ് പ്രധാന ഭക്ഷണം. മറ്റു ജല ജീവികളേയും ഭക്ഷിക്കും.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ
പാലിയോലോക്സോഡൺ നമാഡിക്കസ്
ഇന്ത്യ മുതൽ (ആദ്യം കണ്ടെത്തിയ സ്ഥലം) ജപ്പാൻ വരെ പ്ലീസ്റ്റോസീൻ ഏഷ്യയിലുടനീളമുള്ള ചരിത്രാതീതകാലത്തെ ഒരു ആനയാണ് പാലിയോലോക്സോഡൺ നമാഡിക്കസ് അഥവാ ഏഷ്യൻ സ്ട്രെയിറ്റ്-ടക്കഡ് ആന. ഈ ജനുസ്സിലെ ഗ്രൂപ്പിംഗിനെ പാലിയോലോക്സോഡോണിന്റെ മറ്റ് സ്പീഷീസുകളുമായി ക്രാനിയൽ സിനാപോമോർഫികൾ പിന്തുണയ്ക്കുന്നു. ചില അധികൃതർ ഇത് പാലിയോലോക്സോഡൺ ആന്റിക്കസ്, യൂറോപ്യൻ സ്ട്രെയിറ്റ്-ടക്കഡ് ആന എന്നിവയുടെ ഉപജാതിയായി കണക്കാക്കുന്നു. അവയുടെ തലയോട്ടി ഘടനയും ആധുനിക ആനയുടെ ഘടനയിൽ നിന്ന് വ്യത്യസ്തമായിരുന്നു. പിന്നീടുള്ള ഗവേഷണങ്ങൾ സൂചിപ്പിക്കുന്നത് പാലിയോലോക്സോഡൺ നാമാഡിക്കസിനെ പാലിയോലോക്സോഡൺ ആന്റിക്വസിൽ നിന്ന് വേർതിരിക്കാനാവുന്നത് അതിന്റെ കരുത്തുറ്റ അവയവങ്ങളുടെ അസ്ഥികളും കൂടുതൽ ദൃഢമായ തലയോട്ടികളുമാണ്.
പാലിയോലോക്സോഡോൺ നമാഡിക്കസ് ലേറ്റ് പ്ലീസ്റ്റോസീൻ കാലഘട്ടത്തിൽ വംശനാശം സംഭവിച്ചതായി കരുതപ്പെടുന്നു. അവസാനിച്ച പ്ലീസ്റ്റോസീൻ കാലത്ത് വംശനാശം സംഭവിച്ചതായി അറിയപ്പെടുന്ന ഇന്ത്യയിലുള്ള നാല് മെഗാഫൗണൽ ഇനങ്ങളിൽ ഒന്നായി ഇത് മാറുന്നു.
അവലംബം
വർഗ്ഗം:ഏഷ്യയിലെ വംശനാശം സംഭവിച്ച സസ്തനികൾ വർഗ്ഗം:ആനകൾ
ഭീമന്റെ വഴി
തന്റെ ആദ്യ ചിത്രമായ തമാശക്ക് ശേഷം അഷ്‌റഫ് ഹംസ സംവിധാനം ചെയ്ത് നടൻ ചെമ്പൻ വിനോദ് ജോസിന്റെ രചനയിൽ 2021-ൽ പുറത്തിറങ്ങിയ ഒരു ഇന്ത്യൻ മലയാളം-ഭാഷാ ഹാസ്യ-നാടക ചിത്രമാണ് ഭീമന്റെ വഴി. കുഞ്ചാക്കോ ബോബൻ, മേഘ തോമസ് എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു, ചെമ്പൻ വിനോദ് ജോസ്, ജിനു ജോസഫ്, നസീർ സംക്രാന്തി, ദിവ്യ എം നായർ, ചിന്നു ചാന്ദ്നി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. നിസാം കാദിരി എഡിറ്റ് ചെയ്യുന്ന ചിത്രത്തിന്റെ ഛായാഗ്രഹണം ഗിരീഷ് ഗംഗാധരൻ നിർവഹിക്കുന്നു. വിഷ്ണു വിജയ് ആണ് ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയിരിക്കുന്നത്. നടി-സംവിധായക ദമ്പതികളായ റിമ കല്ലിങ്കൽ-ആഷിഖ് അബുവിന്റെ ഒപിഎം സിനിമാസുമായി സഹകരിച്ച് ചെമ്പോസ്‌കി മോഷൻ പിക്‌ചേഴ്‌സിന് കീഴിൽ ചെമ്പൻ വിനോദ് ജോസ് ചിത്രം നിർമ്മിക്കുന്നു. അങ്കമാലി ഡയറീസിന് ശേഷം ചെമ്പൻ വിനോദിന്റെ രണ്ടാമത്തെ തിരക്കഥയാണിത്..
കഥ
വീതി കുറഞ്ഞ വഴി സ്ഥലവാസികളുടെ സ്ഥലം ഏറ്റെടുത്ത വീതികൂട്ടാനുള്ള ശ്രമവും അതിനെത്തുടർന്നുള്ള സംഭവങ്ങളുമാണ് ഈ ചലച്ചിത്രത്തിന്റെ ഇതിവൃത്തം.
==അഭിനേതാക്കൾ ==
നിർമ്മാണം
കോവിഡ്-19 പ്രോട്ടോക്കോളുകൾ പാലിച്ച് 2020 ഡിസംബറിൽ മലപ്പുറം ജില്ലയിലെ കുറ്റിപ്പുറത്ത് പേരശ്ശനൂരിൽ ചിത്രത്തിന്റെ പ്രധാന ഫോട്ടോഗ്രാഫി ആരംഭിച്ചു. തമാശ ഫെയിം ചിന്നു ചാന്ദ്‌നി യെയാണ് ചിത്രത്തിലെ നായികമാരിൽ ഒരാളായി തിരഞ്ഞെടുത്തത്. 2021 ഫെബ്രുവരിയിൽ ചിത്രീകരണം പൂർത്തിയാക്കി ഏപ്രിലിൽ റിലീസ് പ്രതീക്ഷിച്ചിരുന്നുവെങ്കിലും നവമ്പറിൽ ആണ് റിലീസ് ആയത്.
പ്രകാശനം
ചിത്രം 2021 ഏപ്രിലിൽ റിലീസ് എന്നാൽ ഇന്ത്യയിൽ കൊവിഡ്-19 പാൻഡെമിക് കാരണം മാറ്റിവച്ചു. ചിത്രം 2021 ഡിസംബർ 3-ന് പുറത്തിറങ്ങി.
വിമർശനാത്മക പ്രതികരണം
ടൈംസ് ഓഫ് ഇന്ത്യയ്‌ക്കുള്ള അവരുടെ അവലോകനത്തിൽ അന്ന മാത്യൂസ്, ചിത്രത്തിന് 3.5/5 റേറ്റിംഗ് നൽകുകയും പ്രസ്താവിക്കുകയും ചെയ്തു: "ഭീമന്റെ വഴി പ്രേക്ഷകർ ആസ്വദിക്കുന്ന ഒരു മധുര വിനോദമാണ്, അവർക്ക് തിരിച്ചറിയാനും ചിരിക്കാനും കഴിയുന്ന കഥാപാത്രങ്ങൾക്കും സാഹചര്യങ്ങൾക്കും നന്ദി."
ലെൻസ്‌മെൻ റിവ്യൂസിന്റെ അശ്വിൻ ഭരദ്വാജ് ചിത്രത്തിന് പോസിറ്റീവ് റിവ്യൂ നൽകി, "അഷ്‌റഫ് ഹംസയുടെ ഭീമന്റെ വഴി വ്യത്യസ്ത തലങ്ങളുള്ള ഒരു എന്റർടെയ്‌നറാണ്. കഥാപാത്രങ്ങളിലൂടെ വൈകാരികമായ ഒരു ആംഗിൾ കൈവരിക്കുന്നു. കൂടാതെ ഈ ആക്ഷേപഹാസ്യ ആംഗിൾ ആമുഖത്തിലൂടെ നമുക്ക് അനുഭവപ്പെടുന്നു. ഈ രണ്ട് വീക്ഷണങ്ങളുടെയും സംയോജനം നിങ്ങളോടൊപ്പം നിലനിൽക്കുന്ന ഒരു ആകർഷകമായ കോമഡിയാക്കി മാറ്റുന്നു."
ഓൺമനോരമയിലെ അരുൺ ജോർജ്ജ് ചിത്രത്തിന് 3/5 റേറ്റിംഗ് നൽകി, "കുഞ്ചാക്കോ ബോബന്റെ ഭീമന്റെ വഴി ദൈനംദിന പ്രശ്‌നത്തിലേക്ക് പ്രവചനാതീതമായ പാതയെ വെട്ടിമുറിക്കുന്നു. . ."
സിനിമാ എക്‌സ്‌പ്രസിനായുള്ള അവരുടെ അവലോകനത്തിൽ, സജിൻ ശ്രീജിത്ത് ഈ സിനിമയെ "ചില ബുദ്ധിപരമായ നിമിഷങ്ങളാൽ ഉയർത്തിയ ഒരു ലഘുവായ നാടകം" എന്ന് വിശേഷിപ്പിച്ചു, കൂടാതെ "രണ്ടാമത്തെയും മൂന്നാമത്തെയും പ്രവൃത്തികൾക്കൊപ്പമുള്ള കുറച്ച് ഉയരങ്ങളിൽ സിനിമയ്ക്ക് എന്ത് പോരായ്മകളും നികത്തുന്നു" എന്ന് പ്രസ്താവിച്ചു.
ബാഹ്യ ലിങ്കുകൾ
വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
ജെന്ന ജോൺസൺ
ഒരു അമേരിക്കൻ മുൻ മത്സര നീന്തൽതാരവും ഒളിമ്പിക്സ് സ്വർണ്ണ മെഡൽ ജേതാവുമാണ് ജെന്ന ലീ ജോൺസൺ (ജനനം: സെപ്റ്റംബർ 11, 1967).16 വയസുള്ളപ്പോൾ, കാലിഫോർണിയയിലെ ലോസ് ഏഞ്ചൽസിൽ 1984 ലെ സമ്മർ ഒളിമ്പിക്സിൽ ജോൺസൺ അമേരിക്കയെ പ്രതിനിധീകരിച്ച് മത്സരിച്ചു. വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ ഒരു സ്വർണ്ണ മെഡൽ, 4 × 100 മീറ്റർ മെഡ്‌ലി റിലേയിൽ ഒരു സ്വർണ്ണ മെഡൽ, 100 മീറ്റർ ബട്ടർഫ്ലൈയിൽ ഒരു വെള്ളി മെഡൽ എന്നിവ അവർ നേടി.
സാന്ത റോസയിലെ ഉർസുലിൻ ഹൈസ്കൂളിൽ പഠനം നടത്തിയ അവർ കോളേജിലെ പുതുവർഷത്തിലും രണ്ടാം വർഷത്തിലും നീന്തൽ മത്സരത്തിൽ പങ്കെടുത്തിരുന്നു. 12-15 വയസ്സ് മുതൽ സാന്ത റോസയിലെ സാന്ത റോസ നെപ്റ്റ്യൂൺസ് നീന്തൽ ക്ലബിനുവേണ്ടി അവർ നീന്തൽ മത്സരത്തിൽ പങ്കെടുത്തു. 1984-ൽ 100 യാർഡ് ബട്ടർഫ്ലൈയിൽ 53.95 സെക്കൻഡിൽ ദേശീയ റെക്കോർഡും 50 യാർഡ് ഫ്രീസ്റ്റൈലിൽ 23.07 സെക്കൻഡിൽ ഡി 1 റെക്കോർഡും സ്ഥാപിച്ച ജോൺസൺ വൈറ്റിയർ ക്രിസ്ത്യൻ ഹൈസ്‌കൂളിലെ ഒരു പൂർവ്വ വിദ്യാർത്ഥിയാണ്. സതേൺ കാലിഫോർണിയയിൽ താമസിക്കുമ്പോൾ, കാലിഫോർണിയയിലെ സിറ്റി ഓഫ് ഇൻഡസ്ട്രിയിലെ ഇൻഡസ്ട്രി ഹിൽസ് അക്വാട്ടിക് ക്ലബിൽ പരിശീലനം നേടിയിരുന്നു. സ്റ്റാൻഫോർഡ് യൂണിവേഴ്സിറ്റിയിൽ ചേരുന്നതിന് അവർക്ക് അത്ലറ്റിക് സ്കോളർഷിപ്പ് ലഭിക്കുകയും അവിടെ സ്റ്റാൻഫോർഡ് സർവകലാശാലയെ പ്രതിനിധീകരിക്കുന്ന സ്റ്റാൻഫോർഡ് കാർഡിനൽ അത്ലറ്റിക് ടീമിലെ വിദ്യാർത്ഥി കായികതാരങ്ങളെ നിയന്ത്രിക്കുന്ന നീന്തൽ, ഡൈവിംഗ് ടീമായ നാഷണൽ കൊളീജിയറ്റ് അത്‌ലറ്റിക് അസോസിയേഷനുവേണ്ടി (എൻ‌സി‌എ‌എ) നീന്തുകയും, പസഫിക് -10 കോൺഫറൻസ് മത്സരങ്ങളിൽ പങ്കെടുക്കുകയും ചെയ്തു. 19 വയസ്സുള്ളപ്പോൾ, നീന്തലിനും ഡൈവിംഗിനുമുള്ള ഹോണ്ട സ്പോർട്സ് അവാർഡ് ലഭിച്ചു. 1985–86ൽ ആ വർഷത്തെ മികച്ച കോളേജ് വനിതാ നീന്തൽ താരമായി അംഗീകരിക്കപ്പെട്ടു. അടുത്ത വർഷം റണ്ണറപ്പായി. 1988–89 ൽ വീണ്ടും വിജയിച്ചു.
"സംസ്ഥാന ചരിത്രത്തിലെ മികച്ച 100 വനിതാ അത്‌ലറ്റുകൾക്കായി ജോൺസൺ റിവാൽസ് ഡോട്ട് കോമിന്റെ പട്ടിക തയ്യാറാക്കിയിരുന്നു.
ബാഹ്യ ലിങ്കുകൾ
വർഗ്ഗം:1984-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:1967-ൽ ജനിച്ചവർ
മോണിക്ക
പ്രമുഖ തെന്നിന്ത്യൻ ചലച്ചിത്ര നടിയാണ്മോണിക്ക എന്ന എം.ജി.റഹിമ. . രേഖ മുകിതിരാജ് ആയിരുന്നു ജന്മനാമം. ചലചിത്ര രംഗത്ത് മോണിക്ക എന്ന പേരിലാണ് അറിയപ്പെട്ടത്. ഇസ്ലാമാസ്ലേഷണത്തിന് ശേഷം മുക്തിരാജ് ഗ്രേസി റഹിമ എന്ന പേര് സ്വീകരിച്ചു. ബാലതാരമായി ചലചിത്രലോകത്തെത്തുകയും 1990 മുതല് തമിഴ്, മലയാളം, കന്നട,തെലുങ്ക്, സിന്ഹള ഭാഷകളിലായി 50 ല് പരം സിനമകളില് അഭിനയിച്ചു. .മികച്ച ബാലതാരമായി 1994 ല് അഭിനയിച്ച എന് ആസൈ മച്ചാന് എന്ന ചിത്രത്തിലെ അഭിനയത്തിന് തമിഴ്നാട് സ്റ്റേറ്റ് ഫിലിം അവാര്ഡ് ലഭിച്ചു.
References
വർഗ്ഗം:മലയാളത്തിലെ ബാലനടിമാർ
രാമച്ചി
വിനോയ് തോമസ് എഴുതിയ ചെറുകഥാ സമാഹാരമാണ് രാമച്ചി . ഈ കൃതിക്ക് 2019 ലെ കേരള സാഹിത്യ അക്കാദമി പുരസ്കാരം ലഭിച്ചു. 2017-ൽ പ്രസിദ്ധീകരിച്ച ഈ ചെറുകഥാസമാഹാരത്തിന് രണ്ടു പതിപ്പുകൾ പുറത്തിറങ്ങിയിട്ടുണ്ട്.
ഉള്ളടക്കം
ഏഴ് ദീർഘമായ കഥകളാണ് ഈ സമാഹാരത്തിലുള്ളത്. രാമച്ചി, ഉടമസ്ഥൻ, ഇടവേലിക്കാർ, ‘വിശുദ്ധ മഗ്ദലന മറിയത്തിന്റെ പള്ളി’, ‘ മൂർഖൻപറമ്പ്, ‘മിക്കാനിയ മൈക്രാന്ത’ തുടങ്ങിയ വൈവിദ്ധ്യപൂർണ്ണമായ കഥകളുടെ സമാഹാരമാണിത്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:2018 ൽ പ്രസിദ്ധീകരിച്ച മലയാള പുസ്തകങ്ങൾ വർഗ്ഗം:ചെറുകഥാസമാഹാരങ്ങൾ
യേശുവിന്റെ ഉയർത്തെഴുന്നേൽപ്പ് (റാഫേൽ ചിത്രം)
നവോത്ഥാനകാല ചിത്രകലാകാരനായ റാഫേലിന്റെ പ്രശസ്ത ചിത്രമാണ് യേശുവിന്റെ ഉയർത്തെഴുന്നേൽപ്പ് (resurrection of Christ). കിന്നേർഡ് പ്രഭുവിന്റെ ഉടമസ്ഥതയിൽ ഇരുന്നിട്ടുള്ളതിനാൽ Kinnaird Ressurection എന്നും ഈ ചിത്രം അറിയപ്പെടുന്നു.റാഫേലിന്റെ ഏറ്റവും ആദ്യത്തെ രചനകളിൽ ഒന്നായി ഇത് വിലയിരുത്തപ്പെടുന്നു. ഗുരുവായിരുന്ന പീറ്റ്രോ_പെറുഗ്വിനോയുടെ (Perugino)സ്വാധീനത്തിൽ നിന്നും മുക്തമായി കൂടുതൽ ശബളമായ ശൈലിയാണ് റാഫേൽ അനുവർത്തിച്ചിരിക്കുന്നത്. 1499-1502 കാലയളവിൽ രചിക്കപ്പെട്ട ഈ ചിത്രം ഇന്ന് ബ്രസീലിലെ São Paulo Museum of Art,ലാണ് സൂക്ഷിച്ചിരിക്കുന്നത്.
അവലംബം
വർഗ്ഗം:ചിത്രങ്ങൾ വർഗ്ഗം:15-ആം നൂറ്റാണ്ടിലെ ഇറ്റാലിയൻ ചിത്രകാരന്മാർ വർഗ്ഗം:നവോത്ഥാനകാല കല വർഗ്ഗം:ഇറ്റാലിയൻ ചിത്രകാരന്മാർ
തൃച്ചിറ്റാറ്റ് മഹാവിഷ്ണുക്ഷേത്രം
തൃച്ചിറ്റാറ്റ് മഹാവിഷ്ണു ക്ഷേത്രം ഭാരതത്തിലെ 108 വൈഷ്ണവ ക്ഷേത്രങ്ങിൾ പ്രധാനപ്പെട്ടതും പഞ്ചപാണ്ഡവ ക്ഷേത്രമെന്ന നിലയിൽ അറിയപ്പെടുന്നതുമായ പുരാതന ക്ഷേത്രങ്ങളിൽ ഒന്നാണ്. ചെങ്ങന്നൂർ മുനിസിപ്പൽ അതിർത്തിയിലാണ് ഈ ക്ഷേത്രം. പണ്ട് വഞ്ഞിപ്പുഴ മഠം വകയായിരുന്ന്ത്രെ ഈ ക്ഷേത്രം.വലതുവശത്തെ കുളം "ശംഖതീർത്ഥം" എന്ന പേരിൽ അറിയുന്നു.
ക്ഷേത്രം
കേരളത്തിലെ പ്രസിദ്ധമായ പഞ്ചപാണ്ഡവതിരുപ്പതികൾ ആദ്യത്തേതായ തൃച്ചിറ്റാറ്റ് ക്ഷേത്രം ചെങ്ങന്നൂർ ടൗണിൽ നിന്ന് ഒരുകിലോമീറ്റർ വടക്കുമാറി മുണ്ടങ്കാവിൽ സ്ഥിതിചെയ്യുന്നു. പ്രധാന വഴിയുടെ പടിഞ്ഞാറുവശത്താണ് ക്ഷേത്രം. ക്ഷേത്രത്തിന്റെ കിഴക്കുഭാഗത്ത് അതിമനോഹരമായ പ്രവേശനകവാടമുണ്ട്. ഇതിലൂടെ അകത്തുകടന്ന് അല്പം പോയാൽ ക്ഷേത്രക്കുളത്തിന്റെ മുമ്പിലെത്താം.
ഉത്സവം
മീനമാസത്തിലാണ് തൃച്ചിറ്റാറ്റ് ഉത്സവം. അത്തത്തിനു കൊടിയേറി പത്ത് ദിവസത്തെ ഉത്സവം.
എത്തിച്ചേരാൻ
ചെങ്ങന്നൂരിൽ നിന്നും തിരുവല്ല് ഭാഗത്തേക്ക് എം സി റോട്ടിൽ 1.3 കിമി പോയാൽ ഇമയവരമ്പൻ ക്ഷേത്രം ആയി.
ശ്രീ ശ്രീ നമ്മാൾവാർ എഴുതിയ പാസുരം
തിരുചെങ്കന്നൂർ
ശോണശൈലപുരം
ശ്രീ ശ്രീ നമ്മാൾവാർ എഴുതിയ പാസുരം എനക്കു നല്ലരണൈ എനദാരുയിരേ ഇമൈയ്യവർതന്ദൈതായ്തന്നൈ
തനക്കും തൻ മെയറിവരിയാനൈ തടങ്കടൽ പള്ളിയമ്മാനൈ
ഘനക്കൊൾ തിണ്മാടത്തിരുച്ചെങ്കന്നൂരിൽ തിരുച്ചീട്ട് റാറതനുങ്കൊണ്ടേന
ശ്രീ ശ്രീ കൃഷ്ണപ്രേമിസ്വാമികൾ അരുളിയ കീർത്തനം
രാഗം സൗരാഷ്ട്രം താളം ആദി
ദേവതാമഹം ആലോകയേ
ദിവ്യരൂപമഹം ആലോകയേ
രാവണാദി രിപുസംഹാരം
രമണീയ ദിവ്യശരീരം
മാമംജീവനം മച്ഛരണം
മഹനീയനിത്യകല്യാണഗുണം
മണിമയദിവ്യവിഭൂഷണം---  ദേവതാമഹം
മല്ലമുഷ്ടികചാണൂരമാരിണം
മാതുലകംസാസുരവൈരിണം
മധുസൂദനം അജം മഥുരാരമണം---ദേവതാമഹം
ഭക്തജനഹൃദയപത്മാസനം
ഭാവുകപ്രേമികപരിപാലനം ---ദേവതാമഹം
അവലംബം
വർഗ്ഗം: ദിവ്യദേശങ്ങൾ വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം: കേരളത്തിലെ മഹാവിഷ്ണുക്ഷേത്രങ്ങൾ
കുരിശുകുത്തി
കേരളത്തിന്റെ മധ്യഭാഗത്തായി സ്ഥിതി ചെയ്യുന്ന ഇടുക്കി ജില്ലയിലെ ഒരു സ്ഥലമാണ് കുരിശുകുത്തി (bruzleemount). അടിമാലിക്കു കിഴക്കുഭാഗത്തായി സ്ഥിതി ചെയ്യുന്ന കമ്പിളകണ്ടത്തുനിന്നും 1.5.കിമി. പടിഞ്ഞാറു ഭാഗത്തായി ഈ സ്ഥലം സ്ഥിതി ചെയ്യുന്നു. ക്രത്യമായി പറഞ്ഞാൽ മുരിക്കാശ്ശേരി - കമ്പിളികണ്ടം പാത ഈ മലയുടെ അടിവാരത്തുകൂടി പോകുന്നു. ടൂറിസ്റ്റുമാപ്പിലും ഇതിനോടകെ തന്നെ ഈ സ്ഥലം സ്ഥാനം നേടിയിരിക്കുന്നു.
ഇവിടുത്തെ പ്രധാന സവിശേഷത എന്നെന്നാൽ ഇവിടെ നൂറ്റാണ്ടുകളായി ഒരു അത്ഭുത ഉറവ സ്ഥിതി ചെയ്യുന്നു. കുടിയേറ്റക്കാരായ കർഷകർക്ക് ഇതൊരു വലിയ അത്ഭുതമായിരുന്നു. മാത്രമല്ലാ ഇവിടെ പാരച്ചൂട്ട് ഫൈയിങ്ങിനും സൗകര്യമുണ്ട്. ഇവിടുത്തെ മുനിഗുഹയും വളരെ ശ്രദ്ധേയമാണ്.
രാഷ്ട്രീയ ചരിത്രം
രാഷ്ട്രീയ സംഭവങ്ങൾ, ആശയങ്ങൾ, പ്രസ്ഥാനങ്ങൾ, സർക്കാർ സംവിധാനങ്ങൾ, വോട്ടർമാരുടെ, പാർട്ടികൾ, നേതാക്കൾ തുടങ്ങിയവയെ കുറിച്ചുള്ള വിശകലനം ആണ് രാഷ്ട്രീയ ചരിത്രം. ചരിത്രത്തിന്റെ മറ്റ് മേഖലകൾ, പ്രത്യേകിച്ച് നയതന്ത്ര ചരിത്രം, അതോടൊപ്പം ഭരണഘടനാ ചരിത്രം, പൊതുചരിത്രം തുടങ്ങിയവയുമായി ഇത് ബന്ധപ്പെട്ടിരിക്കുന്നു.
വലിയ സമൂഹങ്ങളിൽ അധികാരത്തിന്റെയും അധികാര പ്രവർത്തനങ്ങളുടെയും രാഷ്ട്രീയ ചരിത്രമാണ് പഠിക്കുന്നത്.
പുറത്തേക്കുള്ള കണ്ണികൾ
വർഗ്ഗം:രാഷ്ട്രീയ ചരിത്രം വർഗ്ഗം:ചരിത്രത്തിന്റെ മേഖലകൾ വർഗ്ഗം:Pages with unreviewed translations
ആൻഡ്രൂ വെയിൽസ്
ഫെ൪മയുടെ അവസാന സിദ്ധാന്തം തെളിയിക്കുക വഴി പ്രശസ്തനായ ബ്രട്ടിഷ് ഗണിതശാസ്ത്രജ്ഞനാണ് ആൻഡ്രൂ വെയിൽസ്.
എഡ്വേർഡ് ആൽബി
ദ സൂ സ്റ്റോറി, ദ സാൻഡ്ബോക്സ്, ഹു ഇസ് അഫ്രേഡ് ഒഫ് വിർജിനിയ വൂൾഫ്? തുടങ്ങിയ രചനകളിലൂടെ പ്രശസ്തനായ ഒരു അമേരിക്കൻ നാടകകൃത്താണ്‌ എഡ്വർഡ് ഫ്രാങ്ക്ലിൻ ആൽബി (12 മാർച്ച് 1928 - 17 സെപ്റ്റംബർ 2016). ആധുനികതയെ കൃത്യമായ വിശകലനം ചെയ്യുന്ന നാടകങ്ങൾ ഇദ്ദേഹത്തിന്റെ പ്രത്യേകതയാണ്‌. അസംബന്ധ നാടക ശാഖയിലെ പ്രധാനപ്പെട്ട സംഭാവനകൾ ചെയ്തവയാണ്‌ ആല്ബിയുടെ ആദ്യകാല രചനകൾ. നാടകീയതയെയും കുറിക്ക് കൊള്ളുന്ന സംഭാഷണങ്ങളെയും ഒരേ പോലെ ഉപയോഗിക്കുന്നതിലൂടെ യുദ്ധാനന്തര അമേരിക്കൻ നാടകവേദിയെ സ്വാധീനിച്ച ഒരു എഴുത്തുകാരനാണ്‌ ആല്ബിയെന്ന് പൗള വോഗലിനെപ്പോലെയുള്ള യുവ അമേരിക്കൻ നാടകകൃത്തുക്കൾ അഭിപ്രായപ്പെടുന്നു.
ജീവിതരേഖ
1928 മാർച്ച് 12-ന് വെർജീനിയയിൽ ജനിച്ചു. അമ്മ ലൂയി ഹാർവി മകനെ എഡ്വേഡ് എന്നുവിളിച്ചു. അച്ഛനാരെന്ന് അറിയാതിരുന്ന എഡ്വേഡിനെ മൂന്നാഴ്ച പ്രായമുള്ളപ്പോൾ മാൻഹട്ടനിലെ ദത്തെടുപ്പ് കേന്ദ്രത്തിലെത്തിച്ചു. അവിടെ റീഡ് ആൽബിയും ഭാര്യ ഫ്രാൻസിസും അവനെ എഡ്വേഡ് ഫ്രാങ്ക്ലിൻ ആൽബി മൂന്നാമൻ എന്ന് പേരിട്ടു ദത്തെടുത്തു. കുട്ടിക്കാലത്തേ കവിതയെഴുതിത്തുടങ്ങി. കവിതയും നോവലുമെല്ലാം എഴുതിയ ആൽബി 28-ാം വയസ്സിൽ ആദ്യനാടകം 'ദ സൂ സ്റ്റോറി' അവതരിപ്പിച്ചു. പിന്നീട് രചിച്ച ഹു ഇസ് അഫ്രേഡ് ഒഫ് വിർജിനിയ വൂൾഫ്? എന്ന നാടകത്തിന് ഉള്ളടക്കത്തിൽ വഷളത്തരവും പരസ്യമായ ലൈംഗികപരാമർശങ്ങളുമുണ്ടെന്ന കാരണം കാട്ടി പുലിറ്റ്സർ സമ്മാനം നിഷേധിച്ചു.